title: Ravensburg Towerstars

text: Ravensburg Towerstars on saksalainen jääkiekkojoukkue Ravensburgin kaupungista. Joukkue on perustettu vuonna 2007 ja se pelaa Saksan toiseksi korkeimmalla sarjatasolla 2. Bundesligassa. Joukkue aloitti toimintansa EVR Tower Stars nimisenä ja nykyinen nimi tuli käyttöön kaudelle 2010–2011. Joukkue on onnistunut voittamaan 2. Bundesligan kertaalleen kaudella 2010–2011.


title: Korpinkivi

text: Korpinkivi on taikaesine, jota korppien väitettiin säilyttävän kielensä alla tai pesässään. Korppi sai siitä taikavoimia, joilla saattoi esimerkiksi tehdä itsensä tai pesänsä näkymättömäksi. Korpin tappaja sai joskus väitetysti kiven ja sen voimat itselleen.


title: Korpinkivi

text: Korpinkiveksi sanottu kivi on kulkenut eräässä suvussa Keski-Suomessa useiden sukupolvien ajan.


title: Gibraltarin genovalaiset

text: Gibraltarin genovalaiset ovat historiallisesti muodostaneet tärkeän osan Gibraltarin asukkaista, ja suuri osa nykyisistä gibraltarilaisista on genovalaistaustaisia, mutta he ovat pitkälti sulautuneet alueen muuhun väestöön.


title: Gibraltarin genovalaiset

text: Italialaisia ja erityisesti genovalaisia on asunut Cádizin provinssissa jo 1500-luvulta lähtien, jolloin heillä oli merkittäviä taloudellisia etuoikeuksia muuhun väestöön nähden. Ensimmäiset Gibraltarille muuttaneet genovalaiset olivat kalastajia ja heidän perheitään. Heitä seurasivat viini- ja ruokakauppiaat. Halpatyövoimaa tuli muualta Italiasta. Ensimmäinen väestönlaskenta Gibraltarin valloituksen ja Britanniaan liittämisen jälkeen tehtiin vuonna 1721, jolloin laskettiin alueen asekuntoinen väestö. Tuolloin 310 lasketusta oli genovalaisia 169. Vuonna 1753 tehdyssä ensimmäisessä täydessä väestönlaskennassa Gibraltarin 1 816 asukkaasta oli genovalaisia 597. Myöhemmin väestönlaskennoissa alettiin laskea etnisen taustan sijasta asukkaiden uskontoa.


title: Gibraltarin genovalaiset

text: Gibraltarille muutti suuria määriä genovalaisia sen jälkeen, kun Napoleon I valloitti Genovan kaupungin. Tulijat välttelivät pakollista asepalvelusta. Vuoteen 1871 mennessä Gibraltarin väkiluku oli kohonnut jo 18 695:een, ja brittiviranomaiset alkoivat rajoittaa maahanmuuttoa alueelle. Tämä ei kuitenkaan estänyt uusien genovalaisten ja muiden kansalaisuuksien muuttoa alueelle. Genovan murretta puhuttiin Gibraltarilla 1900−luvun alkuun saakka. Genovalaisten puhuma kieli jätti myös joitakin lainoja Gibraltarilla edelleen puhuttuun yanitoon. Nykyisin Gibraltarin genovalaisista polveutuvat suvut muodostavat merkittävän osan alueen yläluokasta. Genovalaistaustaiset muodostavat alueen nykyisestä väestöstä noin 20 prosenttia ja Catalan Bayn väestöstä vielä suuremman osan.


title: Gibraltar Broadcasting Corporation

text: Gibraltar Broadcasting Corporation on Gibraltarin yleisradioyhtiö. Sen juuret ovat radio Gibraltarissa, joka aloitti toimintansa vuonna 1958. Yhtiöön liitettiin yksityinen kaupallinen televisioyhtiö vuonna 1963. Se aloitti televisiolähetykset vuonna 1963. Nykyisin se lähettää ohjelmaa joka ilta 19.30 tai 20.00 alkaen. Ohjelmiston painopiste on paikallisessa elämässä, mutta yhtiö lähettää myös elokuvia, draamasarjoja ja ulkomaisia dokumentteja.


title: Gibraltar Broadcasting Corporation

text: Vuonna 2010 tehdyssä kyselytutkimuksessa valtaosa vastaajista piti GBC:n olemassaoloa erittäin tärkeänä, mutta vain 30% vastaajista piti sen laatua hyvänä.


title: Gibraltar Broadcasting Corporation

text: GBC:n toimintaa on aikaisemmin rahoitettu televisiolupamaksuilla. Nykyisin sitä rahoittaa Gibraltarin hallitus. GBC:llä on ollut lähes monopoliasema (vain Britannian armeija saa sen lisäksi lähettää ohjelmaa Gibraltarilla), mutta kesällä 2012 julkistettiin suunnitelma joka sallisi yksityiset paikallisradio- ja televisiokanavat. Ehdotus ei kuitenkaan sallisi uskonnollisten tai poliittisten tahojen perustaa omia asemiaan.


title: Jan Karaś

text: Jan Karaś (s. 17. maaliskuuta 1959) on puolalainen entinen jalkapalloilija.


title: Jan Karaś

text: Karaś edusti urallaan Puolan pääsarjassa I ligassa varsovalaisia Legiaa ja Poloniaa yhteensä kahdeksan kauden ajan. Lisäksi hän pelasi kaksi kautta Kreikan Alfa-liigassa Larissan joukkueessa.


title: Jan Karaś

text: Suomessa Karaś pelasi II divisioonassa vuonna 1991 Vaasan Palloseuran riveissä.


title: Jan Karaś

text: Puolan jalkapallomaajoukkueessa Karaś esiintyi 16 kertaa. Hän oli mukana vuoden 1986 Meksikon MM-kisoissa.


title: British Forces Gibraltar

text: British Forces Gibraltar on Yhdistyneen kuningaskunnan asevoimien Gibraltarilla toimiva osa. Gibraltarin maaston katsotaan sopivan harjoitusalueeksi. Lisäksi siellä pysähtyy ilma- ja merivoimien joukkoja matkallaan maailman kriisipesäkkeisiin.


title: British Forces Gibraltar

text: Gibraltarilla on ollut brittilaivaston tukikohta vuodesta 1704. Ensimmäisen maailmansodan aikana sillä oli tärkeä tehtävä saattueiden tukikohtana ja salmen valvonnassa. Toisessa maailmansodassa se valvoi lähes kaikkea Välimerelle ja sieltä Atantille kulkevaa laivaliikennettä ja tarjosi tärkeän tukikohdan Atlantilla liikkuneille brittialuksille. Trafalgarin taistelun jälkeen brittilaivasto vetäytyi Gibraltarille, Nelsonin ruumis tuotiin maihin, haavoittuneet vietiin Gibraltarin sairaaloihin ja vammoihinsa kuolleet haudattiin Trafalgarin hautausmaahan pääkadun varrelle.


title: British Forces Gibraltar

text: Gibraltarin lentopaikkaa on suunniteltu 1930-luvulta asti, mutta enimmäinen ruohoinen kiitotie valmistui vasta 1936. Nykyisin Kuninkaallisten ilmavoimien tutkikohdassa Gibraltarilla ei ole vakinaisesti sijoitettuja joukkoja, mutta se on koko ajan valmiustilassa valmiina tukemaan Britannian sotilasoperaatioita.


title: British Forces Gibraltar

text: Royal Gibraltar Regiment korvasi niemimaalle pysyvästi sijoitetut brittiläiset jalkaväkijoukot vuonna 1992.


title: British Forces Gibraltar

text: 2000-luvulla Britannia pyrkii minimoimaan sotilaallista läsnäoloaan niemellä. Vuonna 2010 joukko tukitoimintoja päätettiin siirtää Gibraltarin hallituksen alaisuuteen.


title: Luettelo Mighty Morphin Power Rangersin vihollisista

text: Mighty Morphin Power Rangersin viholliset olivat televisiosarjassa Mighty Morphin Power Rangers esiintyneitä avaruusolioita, jotka olivat Rita Repulsan tai Lord Zeddin alamaisia tai liittolaisia. Niiden tavoitteena oli valloittaa maailma.


text: Rita Repulsa oli ensimmäisen tuotantokauden päävihollinen. Hän palasi toisen tuotantokauden loppupuolella huumaamaan ja naimaan Lord Zeddin. Rita oli noita, jonka isä Master Vile toimi planeetta M-51:n ankarana hallitsijana. Ritalla oli myös veli nimeltä Rito Revolto. Myöhemmin paljastui, että hänellä oli myös Zeddin kanssa poika nimeltä Thrax.


text: Ritan kerrottiin valloittaneen aiemmin myös muita avaruuden kohteita. Niihin kuului muun muassa Regda 2, Sorcery 7, Tarmac 3 ja Vican galaksi.


text: Ensimmäisellä tuotantokaudella Rita Repulsaa näytteli Machiko Soga ja sen jälkeen Carla Perez. Äänenä toimi aina Barbara Goodson.


text: Goldar oli leijonakasvoinen ja aarnikotkateemainen soturi, joka oli Rita Repulsan ja Lord Zeddin tärkein kätyri. Ensimmäisellä tuotantokaudella hän taisteli välillä Scorpinan kanssa. Kolmannella tuotantokaudella ja siitä eteenpäin hän toimi usein yhdessä Rito Revolton kanssa.


text: Äänenä toimi Kerrigan Mahan.


text: Squatt oli Lord Zeddin ja Rita Repulsan kätyri, joka toimi usein yhdessä Baboon kanssa. Squatt oli lyhyt, sini-ihoinen menninkäistä muistuttanut olento. Hänellä oli myös päälaelta ylöspäin osoittanut sarvi. Hänen sanottiin olleen mustikan ja pahkasian välimuoto. Squatt käytti asunaan metallista haarniskaa. Squatt innostui helposti ja käyttäytyi välillä lapsenomaisesti toteuttaessaan Ritan suunnitelmia tai rangereiden jouduttua alakynteen. Hän oli pelkuri, joka usein tyytyi taistelun sijasta kannustamaan Goldaria, Scorpinaa ja hirviöitä heidän hyökätessä Maahan. Hän myös suoritti vakoilu- ja sabotointitehtäviä Maassa, muun muassa jaksoissa "Switching Places", "Foul Play in the Sky", "Calamity Kimberly", ja "Rita's Seed of Evil". Squattin syntymäpaikka oli Myrgo, Venus.


text: Baboo oli viisaampi osapuoli kaksikosta. Hän oli pitkä, hoikka, musta ja muistutti hieman apinan ja vampyyrilepakon sekoitusta. Hän oli luova, vaikkakin hieman ryhditön koheltaja. Hän toimi Ritan alkemistina ja rohdosten valmistajana. Hänen tärkeimmät aikaansaannoksensa olivat aikakone, punkkariksi muuttava rohto, hirviö nimeltä Shellshock sekä yhdessä Finsterin kanssa taottu Knasty Knightin miekka. Baboo suhtautui yleensä epäillen Ritan suunnitelmiin, mutta ei koskaan kertonut sitä hänelle suoraan. Hän oli Squattin tapaan pelkuri, joka meni usein Maahan juonimaan tai kannustamaan Goldaria ja/tai Scorpinaa sen sijaan että olisi itse osallistunut taisteluihin. Baboon syntymäpaikka oli Pongien planeetta.


text: Squattin ja Baboon rooli pieneni huomattavasti, kun Lord Zeddistä tuli toisen tuotantokauden alussa sarjan päävihollinen. Squatt ja Baboo asuivat yhä kuupalatsissa, mutta suurimman osan ajasta he vain katselivat seinässä olleen reiän kautta valtaistuinsaliin ja kommentoivat kahdestaan tilannetta. Molemmat osallistuivat myös Zeddin ja Ritan häihin. Kolmannella tuotantokaudella heidän roolinsa taas hieman kasvoi ja he olivat osallisena muutamissa Ritan ja Zeddin juonissa.


text: Sarjan "" alussa Squatt ja Baboo pakenivat Machine Empireä yhdessä Ritan ja Zeddin kanssa. Vaikka Rita ja Zedd palasivat myöhemmin takaisin, Squattia ja Baboota ei enää nähty.


text: Squattin äänenä toimi Michael J. Sorich ja Baboon Colin Phillips.


text: Finster oli ujo Rita Repulsan ja Lord Zeddin kätyri, joka muistutti hieman antropomorfista valkoista skotlanninterrieriä (Zyurangerissa hänen sanottiin olleen leprekauni). Mighty Morphin Power Rangersin ensimmäisellä tuotantokaudella hänellä oli päävastuu hirviöiden ja savisoturien valmistajana. Finster muotoili ensin hirviönsä savesta ja paistoi ne sitten Monstermatic-uunissaan hirviöiksi. Hän oli hirviöiden ja savisoturien valmistuksen lisäksi Baboon lailla taitava alkemisti ja rohdosten valmistaja. Hän oli hyvin viisas ja välillä tuntui tietävän kaiken. Finsterin syntymäpaikka oli kaukainen Claydoious-planeetta.


text: Kun Lord Zeddistä tuli toisen tuotantokauden alussa sarjan uusi päävihollinen, Zedd teki hirviönsä itse. Finster tosin sanoi Zeddin ensimmäinen hirviön, Pirantisheadin, tuhoutumisen jälkeen, että olisi osannut tehdä sen paremmin. Finster tunsikin itsensä Zeddin saavuttua tarpeettomaksi ja kaipasi vanhoja hyviä aikoja Ritan kanssa. Kun Rita palasi toisen tuotantokauden lopulla, Finster auttoi häntä pääsemään takaisin valtaan palauttamalla hänet oikean kokoiseksi ja valmistamalla hänelle nuorentavan meikin. Finster antoi Ritalle myös rakkausrohdon, jonka avulla Zedd ihastui ja nai hänet.


text: Finster palasi hirviöiden valmistajaksi kolmannella tuotantokaudella ja minisarjassa "Mighty Morphin' Alien Rangers". Hän näytti osanneen tehdä myös Zeddin toisella tuotantokaudella valmistamia hirviöitä. Hänen rakkausrohtonsa paljastui myös Goldarille. Finster oli kuitenkin yhtä yllättynyt kuin muutkin, kun selvisi, että Zedd todella rakasti Ritaa.


text: Sarjan "" alussa Finster pakeni Machine Empireä yhdessä Ritan ja Zeddin kanssa. Hän palasi myöhemmin Ritan ja Zeddin kanssa Kuuhun ja rakensi heille useita koneita. Finster rakensi Ritalle myös uuden taikasauvan, joka oli paljon aiempaa tehokkaampi. Ritan sillä luoma hirviö oli liikaa jopa Zeo Ultrazordille.


text: Finsterin äänenä toimi Robert Axelrod.


text: Scorpina oli ihmisen ja skorpionin sekoitus ja Goldarin kanssa yksi Rita Repulsan vaarallisimmista kätyreistä. Hän näytti ihmismuodossaan kauniilta aasialaiselta skorpionipanssaria käyttävältä naiselta, mutta muuttui skorpionihirviöksi Ritan suurennettua hänet.


text: Scorpinasta ei tiedetä paljon. Hän ilmestyi ensimmäisen kerran jaksoissa "Green with Evil" ja hänen tiedetään olleen Rita Repulsan vanha ystävä. Baboo sanoi hänen tehneen menneisyydessä kauheita asioita. Kuten Goldar, hänkin meni taisteluissa usein Jasonin kimppuun. Hänellä oli aseenaan sirppimäinen miekka, jota hän pystyi heittämään kuten bumerangia. Hän taisteli suurena ollessaan usein Goldarin rinnalla. Kerran Scorpina myös käytti lemmikkinään pitämäänsä silkkiäistoukkaa taistelussa Power Rangereita vastaan.


text: Toisen tuotantokauden ensimmäisessä jaksossa Scorpina oli vielä Ritan kätyrien joukossa. Kun Lord Zeddin saapuessa palatsi alkoi täristä Scorpina meni auttamaan maahan kaatunutta Ritaa. Sen jälkeen hän kuitenkin katosi monen jakson ajaksi. Hän palasi myöhemmin esittämään Sabrina nimistä tyttöä, jonka tehtävänä oli saada Adam pauloihinsa. Scorpina kasvoi jälleen suureksi ja taisteli Thunder Megazordia vastaan, mutta joutui lopulta pakenemaan Thunder Ultrazordia. Sen jälkeen Scorpinaa ei enää ikinä nähty.


text: Scorpinaa näytteli Ami Kawai ja äänenä toimi Wendee Lee. Jaksossa "Goldar's Vice-Versa" häntä näytteli Sabrina Lu.


text: Lokar oli ilmassa leijuva, pirullinen, sininen pää. Lokar muutti jaksossa "Island of Illusion Part I" Mutitiksen vahvempaan muotoon ja auttoi rangereiden lähettämisessä harhasaarelle. Mutitiksen tuhouduttua rangerit hyökkäsivät Ultrazordilla myös Lokariin, mutta se pääsi täpärästi karkuun. Lokarin karattua Jason lupasi rangereiden voittavan sen seuraavalla kerralla.


text: Lokar nähtiin myöhemmin jaksoissa "Doomsday I ja II", joissa se auttoi Goldaria hänen taistellessa Cyclopsis-zordillaan. Lokariin oli jäänyt selviä arpia Ultrazordin jäljiltä. Se loi Cyclopsiksen uudestaan rangereiden jo tuhottua sen ja tuki sitä sen jälkeen taisteluissa. Lokar tuhoutui myöhemmin yhdessä Cyclopsiksen kanssa Ultrazordin voimasta.


text: Lokaria näytteli Masahiko Urano ja äänenä toimi Robert Axelrod.


text: Lord Zedd toimi sarjan toisen ja kolmannen tuotantokauden päävihollisena aluksi yksin ja myöhemmin yhdessä paluun tehneen Rita Repulsan kanssa.


text: Häntä näytteli Ed Neil ja äänenä toimi Robert Axelrod.


text: Tom Oliver oli täydellinen klooni Tommy Oliverista, jonka Wizard of Deception kloonasi palvelemaan Lord Zeddiä ja Rita Repulsaa pahana vihreänä rangerina. Häntä kutsuttiin "Tomiksi", jotta hän erottuisi Tommy Oliverista.


text: Taistelussa savisotureita vastaan Tommy lyötiin tajuttomaksi ja velho loi häneltä viedystä hiustuposta pahan kloonin, jolla oli vihreän rangerin voimat. Klooni onnistui huijaamaan muut rangerit syrjäiseen paikkaan, josta velho lähetti heidän siirtomaa-ajan Angel Groveen. Hän kohtasi sitten Tommyn, joka kärsi päänsäryistä. Klooni toimi päänsärkyjen aiheuttajana, koska vihreän rangerin luominen oli vienyt osan Tommyn voimista. Taistelussa valkoinen ja vihreä ranger olivat tasavahvoja kunnes velho puuttui peliin ja löi Tommyn sauvallaan tajuttomaksi. Vihreä ranger meni komentokeskukseen uhkailemaan Zordonia ja kutsui sen jälkeen Dragonzordin Angel Groven sataman syvyyksistä.


text: Kun Tommy heräsi hän kutsui Tigerzordinsa suojelemaan kaupunkia, mutta velhon vahvistama Dragonzord voitti sen. Sen jälkeen Tommy onnistui varastamaan velhon sauvan ja meni ajassa taaksepäin pelastamaan muut rangerit. Muut rangerit palasivat nykyisyyteen hänen mukanaan ja kokosivat Thunder Megazordin taistelemaan Dragonzordia vastaan. Tommy tuhosi velhon ja rikkoi samalla vihreän rangerin lumouksen.


text: Tom katui syvästi tekojaan. Tommy sanoi kloonilleen hänen pystyvän varmasti myös hyväänkin. Tom onnistui muuttamaan myös Dragonzordin hyväksi ja lähetti sen sitten takaisin mereen. Sen jälkeen valkoinen ja vihreä ranger menivät yhdessä siirtomaa-ajan Angel Groveen muuttamaan kolme rottahirviötä takaisin rotiksi, jotka velho oli aiemmin luonut jahtaamaan muita rangereita ja sen ajan kaupunkilaisia. Kun se oli tehty Tom päätti jäädä siirtomaa-ajan Angel Groveen auttamaan sen ajan ihmisiä.


text: Häntä näytteli Jason David Frank.


text: Rito Revolto oli luurankomainen hirviö, joka oli Rita Repulsan veli ja yksi hänen ja Lord Zeddin tärkeimmistä kätyreistä kolmannella tuotantokaudella. Rito työskenteli usein yhdessä Goldarin kanssa.


text: Äänenä toimi Bob Papenbrook.


text:
Master Vile oli Rita Repulsan ja Rito Revolton isä. Hän oli pitkä demonimainen hirviö, jolla oli suuret korvamaiset ulokkeet päänsä molemmilla sivuilla. Hänellä oli myös viitta, jonka alta näkyi käärmeitä. Aseenaan hän käytti taikasauvaa. Master Vile oli kotoisin planeetalta Gamma Vile, joka sijaitsi M51-galaksissa. Hän käyttäytyi äksyn vanhan miehen tavoin. Master Vile oli kaiken kaikkiaan erittäin kiero vihollinen, mutta samalla myös hieman koominen. Hän käyttäytyi välillä hieman pelkurimaisestikin.
Master Vile saapui "Mighty Morphin Power Rangersin" kolmannen tuotantokauden lopulla Kuuhun etsimään legendaarista Zeokristallia. Hän lähes onnistuikin tavoitteessaan energiaa imevän hirviönsä, Blue Globberin, avulla. Kun Master Vile oli kaapannut Ninjorin ja siirtänyt kristallin ja rangereiden zordit kaukaiseen galaksiin päätti hän järjestää "Maailmanlopun Juhlat" Angel Groven nuorisokeskuksella ennen kuin käyttäisi Zeokristallin voimia Maapallon tuhoamiseen. Vilen järjestämät juhlat kuitenkin antoivat rangereille aikaa etsiä ja hakea takaisin menettämänsä zordit. Vile kasvatti itsensä suureksi Globberin rinnalle sen jälkeen, kun Ninjor oli saanut voimansa takaisin ja liittynyt rangereiden mukaan taisteluun. Globberin tuhouduttua Vile selvisi Shogun Megazordin ja Ninja Mega Falconzordin viimeistelyiskuista eikä edes haavoittunut pahasti. Paetessaan sen jälkeen Kuuhun hän sanoi kokemansa tappion olleen vain pieni takaisku ja päätti jäädä vierailulle pidemmäksi aikaa.


text: Master Vile kutsui myöhemmin vanhan liittolaisensa Dischordian, joka pystyi ohjaamaan uhrejaan ääniaalloillaan, taistelemaan rangereita vastaan ja melkein saikin sen avulla rangereiden mielet hallintaansa. Hänen suunnitelmansa meni kuitenkin pilalle, kun Ninjor ja Shogun Ultrazord tuhosivat yhdessä Dischordian.


text: Seuraavaksi Master Vile lähetti "Orb of Doomin" Maahan ja onnistui muuttamaan sen avulla rangerit voimattomiksi lapsiksi. Hän esti Lord Zeddiä, Ritaa, Goldaria ja Ritoa tuhoamasta Angel Grovea kertomalla, että hänellä oli vielä suunnitelmia Maapallon varalle. Hän lähetti joukon valitsemiaan hirviöitä hyökkäämään professori Longnosen alaisuudessa. Kun Aquitarin Rangerin pilasivat hyökkäyksen Master Vile sai tarpeekseen ja palasi omaan galaksiinsa, jossa hän sanoi pahojen aina voittavan.


text: Jouduttuaan Machine Empiren syrjäyttämäksi, Rita soitti isälleen ja anoi turvapaikkaa hänen luotaan. Vile suostui vastentahtoisesti, sillä hän tiesi Ritan tuovan mukanaan myös miehensä Zeddin. Master Vile pyysi heitä kuitenkin olemaan herättämättä häntä. Hän myös mainitsi Machine Empiren olleen jopa häntä itseään pahempi.


text: Sarjan "Power Rangers Operation Overdrive" jaksoissa "Once a Ranger" selvisi, että hänellä oli lapsenlapsi Thrax.


text: Master Vilen äänenä toimi Tom Wyner.


text:
Hydro Hog oli Aquitarin Rangereiden arkkivihollinen ja yksi minisarjassa "Mighty Morphin Alien Rangers" olleista päävihollisista. Hänet tunnettiin Aquitarilla ilkeiden temppujensa takia synkkien vesien keisarina. Hänen tiedettiin tuhonneen aiemmin useita planeettoja. Hänellä oli kyky käyttää planeetan kaikki vesivarat, joista Aquitarin Rangerit olivat riippuvaisia.
Hydro Hog oli liian voimakas Aquitarin Rangereille ja se onnistui myös ainoana vihollisena torjumaan Shogun Megazordin Fire Saberin iskun. Hydro Hog kuitenkin lopulta tuhoutui Shogun Mega Falconzordilla. Hän oli ensimmäinen arkkivihollinen, jonka nähtiin tuhoutuvan taistelussa. Hydro Hog oli myös ainoa hirviö ja/tai arkkivihollinen, joka tuhoutui Shogun Mega Falconzordilla.


text: Hydro Hogin äänenä toimi Brad Orchard.


text: Savisoturit olivat savesta tehtyjä Rita Repulsan rivisotilaita Mighty Morphin Power Rangersin ensimmäisellä tuotantokaudella. Ne haastoivat Power Rangerit säännöllisesti taisteluihin vaikka eivät olleet kovinkaan vahvoja, viisaita tai kestäviä. Niiden joukkoon mahtui myös viisaampia yksilöitä. Esimerkkinä mainittakoon eräs autoa ajanut savisoturi. Ne suorittivat myös välillä pieniä sabotaasi- ja sieppaustehtäviä. Finster tuotti savisotureita massatuotantona Monstermatic-uunillaan. Savisotureilla oli luultavasti oma kieli, joka ihmiskorvaan kuulosti kuitenkin vain oudolta ääntelyltä.


text: Joillakin Rita Repulsan hirviöistä oli varta vasten niille suunniteltuja savisotureita.


text: Supersavisoturit olivat vahvempi versio tavallisista savisotureista ensimmäisellä tuotantokaudella. Ne mainittiin ensimmäisen kerran jaksossa "Life's a Masquerade" ja niitä käytettiin myöhemmin jaksossa "Gung Ho!". Ne oli valmistettu erityisestä Rita Repulsan kätyrien louhimasta savesta.


text: Toisella tuotantokaudella Lord Zedd toi saavuttuaan omat savisoturinsa, jotka olivat huomattavasti Ritan savisotureita vahvempia. Niiden suurin heikkous oli kuitenkin niiden rinnassa ollut Z-merkki, johon osuttaessa ne räjähtivät palasiksi. Kolmannen tuotantokauden alussa savisoturit korvattiin Riton mukanaan tuomilla tengasotureilla eikä savisotureita sen jälkeen enää käytetty.


text: Tengat olivat puhuvia, ulkomuodoltaan variksia muistuttaneita rivisotilaita kolmannella tuotantokaudella. Rita Repulsan veli Rito Revolto toi ne häälahjana siskolleen korvaamaan Zeddin savisoturit. Rangerit taistelivat tavallisesti niitä vastaan ninjavoimillaan. Toisin kuin savisoturit, tengasoturit eivät tuhoutuneet vaan ne palasivat taisteluiden päätyttyä Kuuhun.


text:
Ensimmäisellä tuotantokaudella hirviöt olivat yleensä Finsterin suunnittelemia. Finsterin suunnittelema saviveistos vietiin Monstermatic-uuniin, josta ilmestyi saviveistosta vastannut hirviö. Finsterillä oli olemassa katalogi, josta Rita välillä valitsi tilanteeseen sopineen hirviön. Välillä Finster myös suositteli Ritalle jotain tiettyä teostaan. Kauden viittätoista viimeistä hirviötä lukuun ottamatta hirviöt otettiin Super Sentai -sarjasta "Kyōryū Sentai Zyuranger". Suurentaakseen hirviön Rita heitti taikasauvansa Maahan, josta vapautunut energia aiheutti maanjäristyksen ja suurensi hirviön. Toisella tuotantokaudella Lord Zedd loi yleensä hirviönsä itse joko eläimistä, kasveista tai esineistä. Kauden kymmenen ensimmäisen hirviön jälkeen hirviöt otettiin Super Sentai -sarjasta "Gosei Sentai Dairanger". Lord Zeddin luomien hirviöiden sanottiin olleen paljon Ritan ja Finsterin luomia hirviöitä voimakkaampia. Lord Zedd kasvatti hirviönsä taikomalla käteensä kranaatin, jonka hän lähetti sitten hirviölle Maahan. Hirviö kasvoi suureksi, kun se iski kranaatin maaperään.Kolmannella tuotantokaudella hirviöt loi Finster ja Lord Zedd. Kauden hirviöt otettiin Super Sentai -sarjasta "Ninja Sentai Kakuranger". Lord Zedd ja Rita Repulsa kasvattivat hirviöt yhdessä laittamalla sauvansa ristiin, jonka jälkeen niiden energiat yhdessä suurensivat hirviöt. Tässä artikkelissa myös minisarjassa "Mighty Morphin Alien Rangers" esiintyneet hirviöt lasketaan kuuluneeksi kolmannen tuotantokauden hirviöihin.Ensimmäisen tuotantokauden hirviöt (RangerCentral)
Toisen tuotantokauden hirviöt (RangerCentral)
Kolmannen tuotantokauden hirviöt (RangerCentral)


title: Aleksandrian paavi

text: Aleksandrian paavi on Aleksandrian koptilais-ortodoksisen kirkon johtaja. Aleksandrian paavin asema on kehittynyt Aleksandrian piispan virasta. Koptilais-ortodoksinen kirkko erosi muusta kristikunnasta Khalkedonin kirkolliskokouksen jälkeen vuonna 451. Aleksandrian paavin piispanistuin on sijainnut Kairossa vuodesta 1047 lähtien.


title: Aleksandrian paavi

text: Koptit uskovat että evankelista Markus olisi ollut ensimmäinen paavi. Nimitystä paavi käytti ensimmäisenä Heraklas 200-luvulla.


title: Aleksandrian paavi

text: Aleksandrian paavin titteliä ovat käyttäneet myös ortodoksien ja koptilaiskatolisten patriarkat.


title: Dariusz Marzec

text: Dariusz Marzec (s. 1969) on puolalainen entinen jalkapalloilija.


title: Dariusz Marzec

text: Marzec pelasi kotimaansa Puolan pääsarjassa yhdeksän kauden aikana yhteensä 174 ottelua Wisla Krakovan, GKS Katowicen, Gornik Zabrzen sekä Stomil Olsztynin joukkueissa. Lisäksi hän pelasi kolme vuotta Kreikan kakkosliigassa.


title: Dariusz Marzec

text: Suomessa Marzec pelasi Veikkausliigassa kahden kautta Tampereen Palloveikkojen ja FC Jazzin riveissä.


title: Isto Lysmä

text: Isto Erkki Olavi Lysmä (15. marraskuuta 1936 Rauma – 11. syyskuuta 2012 Helsinki) oli suomalainen populaarikulttuuriin erikoistunut toimittaja. Hän toimi 1960-luvulla nuortenlehti "Suosikin" päätoimittajana ennen Jyrki Hämäläistä.


title: Isto Lysmä

text: Isto Lysmä aloitti toimittajan uransa siirtymällä suoraan Tehtaanpuiston yhteiskoulun seitsemänneltä luokalta Helsingin Sanomien urheilutoimittajaksi. Vuonna 1963 Lysmä siirtyi kustantaja Mauri Linteran aloitteesta Suosikki-lehden päätoimittajaksi ja Lysmän päätoimittajakaudella lehden levikki nousi parhaimmillaan 140 000 kappaleeseen. Lysmä siirtyi sitten 1968 toisen Linteran julkaiseman lehden Nyrkkipostin päätoimittajaksi ja jatkoi tässä tehtävässä aina vuoteen 1974 saakka jolloin Suomen Kuvalehdessä hänestä ollut juttu ""Sensaatiolehtien aika on ohi"" tuotti Lysmälle potkut.


title: Isto Lysmä

text: Lysmä oli tämän jälkeen lyhyen aikaa yleisaikakauslehden PS:n päätoimittajana ja siirtyi sitten Seura-lehden toimittajaksi. 1980- ja 1990-luvuilla Lysmä toimi lehdessä Matti Nykäsen luottotoimittajana. Lysmä kirjoitti Nykäsen henkilökohtaisesta elämästä useita pitkiä juttuja "Seura"-lehteen, ja heidän välilleen syntyi myös ystävyyssuhde. Lysmä jäi eläkkeelle 63-vuotiaana 1999.


title: Miss Gibraltar

text: Miss Gibraltar on vuosittain Gibraltarissa järjestettävä kauneuskilpailu. Ensimmäisen kerran kilpailun järjesti vuonna 1959 Vox Newspaper. Tuolloin voittajaksi selviytyi Viola Abudarham. Seuraavan kerran kilpailu järjestettiin vuonna 1964, ja siitä lähtien se on järjestetty joka vuosi.


title: Miss Gibraltar

text: Kilpailun voittaja pääsee edustamaan maata Miss Maailma -kilpailussa. Vuonna 2009 Miss Gibraltariksi valittu Kaiane Aldorino voitti Miss Maailma -kilpailun ensimmäisenä gibraltarilaisena. Aiemmin kukaan gibraltarilainen ei ollut päässyt kilpailussa edes finaaliin.


title: Kauhavan kaupunginvaltuusto

text: Kauhavan kaupunginvaltuusto on hallintoelin, joka vastaa Kauhavan kaupungin toiminnasta ja taloudesta. Valtuustossa on nykyään 43 jäsentä.


title: Kauhavan kaupunginvaltuusto

text: Vuoteen 2008 valtuuston koko oli 35 paikkaa ja vuoden 2009 alusta paikkamäärä on ollut 43 paikkaa.


title: Garie

text: Gary, oikealta nimeltään Kang Hee-gun (; s. 24. helmikuuta 1978) on eteläkorealainen rap-artisti.


title: Malachai

text: Malachai on kahden hengen yhtye Bristolista Englannista. Heidän singlensä "Snowflake" oli mukana "FIFA 11" -pelissä.


title: Anderson & Lembke

text: Anderson & Lembke oli vuosina 1963–2001 toiminut, Ruotsissa perustettu kansainvälinen business-to-business-mainontaan erikoistunut mainostoimistoketju. Suomessa Anderson & Lembke Oy toimi vuodesta 1973 vuoteen 1991.


title: Anderson & Lembke

text: Anderson & Lembken perustivat Bengt Anderson ja Rolf Lembke Tukholmassa 1963. He olivat työssään Atlas Copcolla huomannut, miten tuotantohyödykkeitä yritetään markkinoida halvoilla mustavalkomonisteilla samaan aikaan, kun kuluttajatuotteiden mainontaan panostetaan tekemällä näyttäviä esitteitä ja muuta mainontaa. Anderson & Lembken liikeideana oli siis soveltaa kuluttajamainonnan keinoja ammattikäyttöön myytävien tuotteiden markkinointiin. Kilpailevien tuotteiden väliset eroavaisuudet olivat etenkin ammattituotteissa tuolloin vielä varsin suuria ja konkreettisia, joten dramaattisten markkinointiargumenttien löytäminen oli varsin helppoa. Sen sijaan tuotantohyödykkeitä valmistavissa insinöörivetoisissa yrityksissä koko markkinoinnin suunnittelu tuntui olevan alkeellista kuluttajatuotteiden valmistajiin verrattuna. Siksi Anderson & Lembken kalliiksi ja hitaaksi moitittuun mutta toisaalta perusteelliseen työprosessiin kuului useimmiten laajan perussuunnittelman teko, joka usein otti kantaa markkinointiviestinnän lisäksi asiakasyrityksen koko markkinointistrategiaan.


title: Anderson & Lembke

text: Toimiston asiakkaaksi alkoi hakeutua ruotsalaisia tuotantohyödykkeitä valmistavia vientiyrityksiä kuten laakerivalmistaja SKF, hitsauslaitteita valmistava Esab ja metalliteollisuuden monialayritys Sandvik.


title: Anderson & Lembke

text: 1970-luvulla Anderson & Lembke alkoi laajentua muihinkin Pohjoismaihin, myös Helsinkiin. Interplan-toimistossa työskennellyt Seppo Hilakari teki ruotsalaistoimiston kanssa yhteistyösopimuksen, osti pienen Pähkinänsärkijät-mainostoimiston ja muutti sen Anderson & Lembke Oy:ksi 1973. Toimiston analyyttinen ja perusteellinen työtapa alkoi kiinnostaa mainosalan parhaita luovia suunnittelijoita, joista monet hakeutuivat Anderson & Lembken palkkalistoille. Toisaalta copywriter Alpertti Skyttä karrikoi tätä ”tosikkomaista tärkeilyä” 40 vuotta myöhemmin blogissaan:Ensin istuttiin peruspalavereissa tuntikausia asiakkaan kanssa. Sitten hiottiin markkinointiviestintäsuunnitelmaa viikkokausia. Sitten istuttiin kuukausi ja lopuksi tehtiin kokosivun ilmoitus, jossa oli paljon tekstiä ja kuponki jolla voi tilata esitteen, jossa oli kuponki jolla voi tilata yhteydenoton. Kaikki tietenkin laskutettiin viimeisen päälle. Rahaa tuli ja meni toisesta rännistä.


title: Anderson & Lembke

text: Toimiston copywritereina toimivat 1970–80-lukujen vaihteessa muun muassa toimittaja-kirjailija Mauno Saari ja tiedetoimittaja, nykyinen kirjankustantaja Kimmo Pietiläinen. Keskeisiin art directoreihin kuuluivat Asko Kekkonen ja Erkki Ruuhinen. Vuonna 1981 ketjun Helsingin-toimistossa oli jo 42 työntekijää ja liikevaihtoa 38 miljoonaa markkaa. Toimiston asiakkaita olivat muun muassa Asea, Honeywell, Kemira, Oy Lohja Ab, Nokia, Pohjola ja Vehon maahantuomat Honda-autot.


title: Anderson & Lembke

text: Vuonna 1979 perustettiin toimisto Lontooseen. Brittiläisessä mainontakulttuurissa idea tuotantohyödykkeiden mainonnan erikoislaatuisuudesta ei ottanut tuulta alleen Pohjoismaiden tavoin. Sen sijaan 1982 Yhdysvaltoihin perustettu toimisto koki 1980–1990-luvuilla suurta menestystä ja teki mainontaa muun muassa Microsoftille, Sun Microsystemsille ja muille teknologia-asiakkaille. Toimiston sijaintipaikaksi valittiin New Yorkin lähellä sijaitseva Stamford, Connecticut.


title: Anderson & Lembke

text: Vuonna 1984 ketju käsitti neljä yritystä Tukholmassa sekä toimistot Göteborgissa, Helsingborgissa, Helsingissä, Oslossa, Lontoossa ja Yhdysvalloissa. koko ketjun työntekijämäärä oli 170 työntekijää ja liikevaihtoa 65 miljoonaa Yhdysvaltain dollaria. Suomen-toimiston pääomistajana vaurastunut Seppo Hilakari hankki Anderson & Lembke -ketjun vuoden 1985 paikkeilla lyhyeksi aikaa kokonaan omistukseensa. Vuonna 1985 suomalainen Jaakko Alanko osti johtamansa Lontoon-toimiston, jonka toiminta laajentui vähitellen Basingstokeen ja Bristoliin, kunnes yritys maksuvaikeuksiin ajauduttuaan yhdistettiin McCann-Ericksoniin 2001. Anderson & Lembke Oy Helsingissä menestyi erinomaisesti 1980-luvun loppupuolelle saakka, asiakkainaan muun muassa Saab, Finn-Stroi ja Outokumpu. Yritys kuitenkin ajautui laman ja löysän rahankäytön myötä konkurssiin 1991, mutta jatkoi ilman Seppo Hilakaria nimellä A&L Advertising, myöhemmin Salomaa-yhtiöiden omistuksessa nimellä A&L Grey 1990-luvun loppupuolelle saakka.


title: Anderson & Lembke

text: Anderson & Lembke Oy:stä syntyneistä tytär- tai sisaryrityksistä yritysgrafiikkaan erikoistunut, Asko Kekkosen ja Esa Ojalan luotsaama Alform Oy aloitti vuonna 1984, liitettiin Markkinointi Viherjuureen 1997 ja lakkautettiin 1998. Liikkeenjohdon konsulttiyritys A&L Management yhdistyi Salomaa-yhtiöihin vuonna 2000 ja on toiminut vuodesta 2001 asti nimellä Eera ja vuodesta 2017 nimellä Korkia.


title: Anderson & Lembke

text:
Anderson & Lembken Yhdysvaltain toiminnot osti 1985 Stamfordin toimiston johtokaksikko Hans Ullmark ja Steve Trygg, ja pian omistajaksi tuli kalifornialainen Chiat/Day/Mojo, joka tunnettiin muun muassa Apple Macintosh -tietokoneen lanseerausfilmistä "1984". Anderson & Lembke Inc. perusti toisen USA:n toimistonsa San Franciscoon ja avasi toimistot myös Amsterdamiin ja Hongkongiin. Vuonna 1992 Ullmark ja Trygg ostivat yrityksen takaisin Chiat/Dayltä, ja 1995 Anderson & Lembken osti Interpublic-ryhmään kuuluva McCann Erickson, jolloin A&L:n kahdestasadasta ja McCannin 140 työntekijästä muodostui San Franciscon viidenneksi suurin mainostoimisto. Se suunnitteli muun muassa Microsoftin Windows 2000 -käyttöjärjestelmän lanseerauksen.
Sekä Yhdysvaltain että omistuksellisesti erillään toimineet Ison-Britannian Anderson & Lembke -toimistoketjut lakkautettiin toisistaan riippumatta vuosituhannen vaihteen IT-kuplan seurauksena vuonna 2001. Pariisissa 1980-luvun puolivälistä toiminut La Rochefoucauld – Anderson & Lembke sulautettiin Publicis-ryhmän Territoires-toimistoon vuonna 2000.


title: Anderson & Lembke

text: Anderson & Lembken viileän tyylikkäät ja huolellisesti toteutetut ilmoitukset, esitteet ja suoramainontalähetykset saivat Suomen mainosalan piirissä niin paljon ihailua, että Anderson & Lembke oli Vuoden Huiput -kilpailun tilastoissa kaikkien aikojen eniten palkittu mainostoimisto vielä 1999, vuosikymmen konkurssinsa jälkeen. Toimistosta erkaantuivat kilpaileviksi tuotantohyödykemainonnan tekijöiksi Asanti Konttinen Torkler Oy (sittemmin BBDO Helsinki) vuonna 1980 ja Konsepti Oy 1983. 1990-luvulle tultaessa etupäässä rationaalisiin argumentteihin nojannut business-to-business-mainonta sai tehdä tilaa viihteellisemmälle ja enemmän tunteisiin vetoavalle mainonnalle, jonka parhaiden tekijöiden joukossa oli monia ”suomalaisen mainonnan korkeakouluksi” sanotun Anderson & Lembken kasvatteja.


title: Anderson & Lembke

text: Anderson & Lembke -yritysryhmästä sai alkunsa myös yritysmarkkinoinnin suoramainosyhtiö MicroMedia Oy.


title: Saw (videopeli)

text: Saw on Zombie Studiosin kehittämä ja Konamin julkaisema selviytymiskauhupelipeli, joka julkaistiin vuonna 2009 PlayStation 3:lle, Xbox 360:lle ja Microsoft Windowsille. Peli perustuu viiteen ensimmäiseen "Saw"-elokuvaan. Pelin päähenkilönä on ensimmäisestä elokuvasta tuttu David Tapp. Pelin jatko-osa "" julkaistiin vuonna 2011.


title: Saw (videopeli)

text: "Saw"-elokuvan (2004) lopussa Zep Hindle ampuu etsivä Tappin. Videopelissä paljastuu, ettei Tapp kuole. Jigsaw vangitsee Tappin hylättyyn mielisairaalaan, jossa tämän täytyy suorittaa testejä. Tapp herää karhunrautamaski kasvoillaan, mutta onnistuu irrottamaan sen. Mielisairaalan henkilöt yrittävät tappaa Tappin saadakseen etsivän sisälle piilotetun avaimen, joka vapauttaisi heidät peleistään. Tapp kohtaa mielisairaalan lääkintäsiivessä ensimmäisestä elokuvasta tutun Amanda Youngin ja vapauttaa tämän ansastaan. Amanda seuraa Tappia, kunnes Jigsawin apulainen Pighead nappaa Amandan lavastaen hänen pakenemisensa Amandan paljastuessa Jigsawin salaiseksi apulaiseksi.


title: Saw (videopeli)

text: Tapp joutuu kulkemaan syvemmälle mielisairaalaan kunnes Pighead nappaa Tappin ja asettaa hänelle Saw III -elokuvasta tutun haulikkokaulurin. Myöhemmin Tapp kohtaa Jennings Fosterin, korruptoituneen rikostutkijan, joka oli lavastanut viattoman ihmisen syylliseksi yliajoon. Jennings on samanlaisessa heiluriansassa kuin Saw V -elokuvassa. Tapp pelastaa Jenningsin joka pakenee paikalta. Tapp saa tietää että Jigsaw on vanginnut etsivä Singin vaimon Melissan, joka syytti Tappia miehensä kuolemasta ja joka oli laiminlyönyt omaa lastaan tapauksen seurauksena. Tapp pelastaa Melissan Iron Maiden -nimisestä teräansasta mutta Melissa ei lähde Tappin mukaan koska ei voi antaa tälle anteeksi.


title: Saw (videopeli)

text: Tapp alkaa oppia että kaikilla mielisairaalan henkilöillä on jokin pimeä yhteys häneen. Hän kohtaa uutisreportteri Oswald McGullicutyn, joka oli kirjoituksissaan vääristellyt totuutta Jigsawin aikeista. Tapp pelastaa Oswaldin kehonkatkaisulaitteesta, mutta Oswald myöhemmin kuolee astuttuaan Jigsawin asettamaan ansaan, jossa metalliseinä halkaisee hänet kahtia.


title: Saw (videopeli)

text:
Mielisairaalan krematoriohuoneessa Tapp pelastaa Saw II -elokuvasta tutun Obi Taten krematoriouunista mutta Obi sanoo hänelle halunneensa itse selviytyä ansastaan ja juoksee pois. Myöhemmin mielisairaalan teatterissa Tapp kohtaa Jeff Thomasin, jonka etsivä Sing pelasti ensimmäisessä elokuvassa. Jigsaw oli vanginnut Jeffin uudelleen tämän suunniteltua itsemurhaa jatkuvien Tappin kuulustelujen takia. Tapp pelastaa Jeffin piikkiseinästä mutta Jeff pakenee turhautuneena. Tapp jahtaa Jigsawia ja kohtaa tämän apulaisen Pigheadin. Jigsaw paljastaa Tappille Pigheadin suunnitelleen ylittävänsä Jigsawin ja yrittäneensä sabotoida Tappin pelejä ja että hänellä on avain, jonka Tapp tarvitsee päästäkseen eteenpäin. Tapp kohtaa Pigheadin ja tappaa hänet sähköansalla minkä jälkeen Jigsaw kysyy retorisesti Tappilta onko hän murhaaja, saadakseen avaimen jolla edetä.
Lopulta Tapp päätyy mielisairaalan kirjastoon ja löytää avaimen lopulliselle valinnalle ja saa valita kahden oven väliltä. Vapaus-oven kautta Tapp pakenee mielisairaalasta vapauttaen muut sinne vangitut ihmiset. Tapp palaa asuntoonsa, mutta hän masentuu ja tappaa itsensä. Mikäli pelaaja valitsee Totuus-oven, Tapp luulee saaneensa Jigsaw’n kiinni, mutta henkilö paljastuu Melissa Singiksi, jonka Jigsaw oli laittanut pitämään Tapp elossa ja varmistamaan että tämä noudatti sääntöjä loppuun asti. Melissan suu oli ommeltu kiinni ettei hän olisi pystynyt puhumaan Tappille. Melissa yrittää karata mutta kuolee samaiseen haulikkoansaan kuin Steven Sing "Saw"-elokuvassa. Tapp tulee hulluksi, ja pelastuttuaan hän joutuu oikeaan mielisairaalaan, mutta uskoo yhä olevansa Jigsaw’n mielisairaalassa.


title: Jalkapallon I divisioonan kausi 1976

text: Jalkapallon I divisioonassa 1976 pelattiin kahdentoista joukkueen kaksinkertainen sarja, jonka päätteeksi sarjan kaksi parasta joukkuetta nousi seuraavaksi kaudeksi mestaruussarjaan, ja kolme viimeistä vastaavasti putosi II divisioonaan.


title: Lappajärven kunnanvaltuusto

text: Lappajärven kunnanvaltuusto on Lappajärven korkein päättävä elin. Valtuustossa on nykyään 19 jäsentä.


title: Lappajärven kunnanvaltuusto

text: Vuosina 1964-1975 valtuuston koko oli 21 paikkaa ja vuosina 1976-2004 valtuuston koko oli 27 paikkaa ja 2005-2017 paikkamäärä oli 21 paikkaa. 2017 valtuutuuston koko laski 19:ään paikaan.


title: Saw II: Flesh & Blood

text: Saw II: Flesh & Blood Zombie Studiosin kehittämä ja Konamin julkaisema selviytymiskauhupelipeli, joka julkaistiin vuonna 2010 PlayStation 3:lle ja Xbox 360:lle. Peli on jatko-osa vuoden 2009 "Saw"-videopelille. Pelin päähenkilönä on etsivä David Tappin poika Michael. Peli keskittyy ensimmäisen pelin ja toisen elokuvan välisiin tapahtumiin.


title: Saw II: Flesh & Blood

text: Campbell herää pimeästä huoneesta "Saw II" -elokuvan alusta tuttu rotanloukkuansa päässään. Nauha kertoo, että avain jolla ansa irtoaa on Campbellin silmänsä takana. Cambell onnistuu saamaan avaimen ja irrottaa ansan viime hetkellä. Suoritettuaan muutamia testejä Cambell saapuu huoneeseen, jonka seinät alkavat liikkua toisiaan vasten.


title: Saw II: Flesh & Blood

text: Michael joutuu Pigheadin kaappaamaksi ja joutuu Jigsaw’n peliin. Michael joutuu testien aikana pukemaan päälleen haulikkopuvun varmistaakseen että noudattaa pelin sääntöjä. Michael joutuu pelastamaan ansoista Sarah Blalockin, Henry Jacobsin, Joseph Poltzerin, Carla Songin ja Solomon Batesin. Kaikki hahmot kuitenkin kuolevat myöhemmin pelin aikana. Michael kohtaa Jigsaw’n ja jahtaa tätä huoneeseen, jossa Campbell on. Pelaaja joutuu päättämään, kumman hahmon pelastaa. Jos pelaaja pelastaa Campbellin, Michael kuolee ja Campbell ehtii paeta huoneesta hissiin, joka vie hänet Jigsaw’n luo. Jigsaw sanoo Campbellin olevan vapaa ja voivan nyt löytää poikansa ulkopuolelta. Campbell sanoo kuitenkin ettei hänen poikansa voi elää maailmassa, jossa Jigsaw on. Campbell hyökkää Jigsaw’n kimppuun, mutta kuolee teräksisen heilurin iskeydyttyä hänen rintaansa, jonka jälkeen Jigsaw sanoo pelin olevan ohi.


title: Saw II: Flesh & Blood

text: Jos pelaaja päättää pelastaa Michaelin, Cambell kuolee ja Michael selviytyy hissiin. Nauhuri käynnistyy ja Jigsaw kertoo Michaelin ja hänen olevan samanlaisia: he molemmat haluavat jakaa oikeutta rikollisille. Michael saapuu kahdelle ovelle, joista toinen johtaa vapauteen antaen Michaelille mahdollisuuden käyttää isänsä löytämää todistusaineistoa huumekartellia vastaan, ja toinen joka sisältää sikanaamion ja valeasun, jolloin Michael ryhtyisi Jigsaw’n apulaiseksi. Tarina ei paljasta, kumman oven Michael valitsee.


title: Kauno Peltoniemi

text: Kauno Peltoniemi (s. 16. marraskuuta 1899 Oulu) oli suomalainen varatuomari ja kalanviljelyn kehittäjä.


title: Kauno Peltoniemi

text: Peltoniemi toimi Suomen Lohenkasvattajain Liiton hallituksen puheenjohtajana ja hän oli myös Suomen Kalankasvattajaliiton kunniapuheenjohtaja. Hän työskenteli vuodesta 1932 asianajajana Helsingissä. Hänelle myönnettiin talousneuvoksen arvonimi.


title: Aarno Snellman

text: Aarno Snellman (5. kesäkuuta 1893 Helsinki – 21. lokakuuta 1964 Helsinki) oli suomalainen lääkäri ja professori, jota voidaan pitää suomalaisen neurokirurgian uranuurtajana.


title: Aarno Snellman

text: Snellmanin vanhemmat olivat Frans Emil Snellman ja Josefina Wilenius ja puoliso vuodesta 1921 Anna Rakel Mustakallio. Snellman tuli ylioppilaaksiTampereen reaalilyseosta 1912 ja valmistui lääketieteen lisensiaatiksi 1923. Hän väitteli lääketieteen ja kirurgian tohtoriksi 1931 ja sai erikoislääkärin oikeudet kirurgisissa taudeissa 1933. Snellman toimi lääkärinuransa alkuvaiheessa Viitasaaren kunnanlääkärinä 1924-1932, siirtyen sitten pysyvästi Helsinkiin, jossa tosin oli jo ennättänyt toimia Helsingin yleisen sairaalan kirurgisen osaston vapaaehtoisena apulaislääkärinä 1924 ja 1929-1930. Suomen Punaisen Ristin sairaalassa Snellman toimi sen perustamisesta alkaen, ensin alilääkärinä 1932-1942 ja Simo Brofeldtin kuoltua ylilääkärinä 1943–1960. Sotilasarvoltaan Snellman oli lääkintämajuri (1941)..


title: Aarno Snellman

text: Perehdyttyään neurokirurgiaan Herbert Olivecronan opissa Tukholmassa, Snellman aloitti neurokirurgisen toiminnan Suomen Punaisen Ristin sairaalassa 1935. Hän teki Suomen ensimmäisen lobotomialeikkauksen vuonna 1946 Punaisen Ristin sairaalassa. Snellman oli Helsingin yliopiston kirurgian dosentti 1936–1947 ja maan ensimmäinen neurokirurgian henkilökohtainen ylimääräinen professori 1947–1961.


title: Gustaf Snellman

text: Gustaf Robert Snellman (21. maaliskuuta 1864 Helsinki – 15. heinäkuuta 1922 Helsinki) oli suomalainen tilastotieteilijä.


title: Gustaf Snellman

text: Gustaf Snellmania on sanottu "Suomen sosiaalitilaston isäksi". Hän oli Teollisuushallituksen työtilastollisen, myöhemmin sosiaalihallituksen tilasto-osaston johtaja vuodesta 1902. Snellman toimitti tilastotutkimuksia lähinnä työsuhteista ja asunto-oloista.


title: Gustaf Snellman

text: Gustaf Snellmanin vanhemmat olivat hovioikeuden presidentti, senaattori John Snellman ja Wilhelmina (Minne) von Trapp. Ylioppilaaksi Snellman tuli 1882 ja valmistui filosofian kandidaatiksi 1889. Hän opiskeli matematiikkaa Göttingenissä 1890–1891 ja toimi sitten matematiikan ja fysiikan opettajana vuoteen 1899. "Nya Pressenin" ja "Dagling Allehandan" toimittaja hän oli 1899–1901, ennen tilastovirkamiehen uraansa vuoteen 1918 asti. Snellman toimi vielä "Suomen paperi- ja puutavaralehden" toimittajana 1919–1922, valtion tapaturmalautakunnan puheenjohtaja hänestä tuli 1918. Pikakirjoitustaitoinen Snellman oli aatelis- ja porvarissäätyjen pikakirjoittaja valtiopäivillä vuodesta 1882 vuoteen 1897, pikakirjoitusyhdistyksen sihteerinä hän toimi 1891–1899. Hän laati ja toimitti useita alansa julkaisuja, tutkimuksia ja tilastoja ja toimitti "Työtilastollista Aikakauslehteä" 1907–1917.


title: Lina Snellman

text: Sofia Karolina (Lina) Snellman (7. marraskuuta 1846 Oulu – 14. elokuuta 1924 Helsinki) oli suomalainen diakonissa ja Helsingin Diakonissalaitoksen johtaja 1883–1924. Hän julkaisi kirjasia, jotka käsittelivät diakonia-alaa, sekä edisti merkittävästi diakoniatyötä Suomessa.


title: Anders Henrik Snellman

text: Anders Henrik Snellman (16. elokuuta 1848 Kuopio – 12. elokuuta 1911 Helsinki) oli suomalainen senaattori ja Suomen senaatin oikeusosaston jäsen.


title: Anders Henrik Snellman

text: Snellmanin vanhemmat olivat senaattori, kanslianeuvos Johan Wilhelm Snellman ja Johanna Lovisa Wennberg. Hän pääsi ylioppilaaksi 1868 Helsingin ruotsalaisesta normaalikoulusta ja opiskeli Helsingin yliopistossa suorittaen tuomarintutkinnon 1873. Snellman sai varatuomarin arvon 1875.


title: Anders Henrik Snellman

text: Snellman toimi Viipurin hovioikeuden hovioikeudenneuvoksena 1893–1900, Ilomantsin tuomiokunnan tuomarina 1900–1905 ja senaattorina Suomen senaatin oikeusosastolla 1905–1909. Snellman oli myös aatelissäädyn edustajana säätyvaltiopäivillä.


title: Anders Henrik Snellman

text: Anders Henrik Snellman oli naimisissa vuodesta 1880 Anna Maria Alfthanin (1850–1930) kanssa. Heidän poikansa oli jääkärimajuri, toimitusjohtaja Johan Wilhelm Kristian Snellman ja tyttärensä taidemaalari Anna Snellman-Kaila.


title: Karl Snellman

text: Karl Snellman (2. lokakuuta 1855 Helsinki – 20. lokakuuta 1928 Helsinki) oli suomalainen tie- ja vesikulkulaitosten ylihallituksen ylijohtaja ja todellinen valtioneuvos.


title: Karl Snellman

text: Snellmanin vanhemmat olivat senaattori, kanslianeuvos Johan Wilhelm Snellman ja Johanna Lovisa Wennberg. Hän pääsi ylioppilaaksi 1872 Helsingin ruotsalaisesta normaalikoulusta ja suoritti insinööritutkinnon Polyteknillisessä opistossa 1877.


title: Karl Snellman

text: Snellman toimi tie- ja vesirakennusten ylihallituksen ylijohtajana 1909–1925. Hän sai todellisen valtioneuvoksen arvon vuonna 1917. Snellman oli myös aatelissäädyn edustajana säätyvaltiopäivillä.


title: Karl Snellman

text: Karl Snellman oli naimisissa vuodesta 1887 Ellen Sofia Elisabet Möllerin (1864–1944) kanssa. Heidän lapsiaan olivat puutarhurimestari, kansakoulunopettaja Maj Karin Hela, ent. Kivekäs (1889–1990), arkkitehti Weli Tage Snellman (s. 1893), lähetystöneuvos Teo Snellman (1894–1977), lääkäri Elis Ilmari Snellman (1895–1975) ja filosofian maisteri Kaisu Ellen Snellman (1898–1992).


title: Seth Sohlberg

text: Seth Sohlberg (1856–1918) oli kauppias, tehtailija ja vuorineuvos sekä mesenaatti.


title: Seth Sohlberg

text: Seth Sohlberg oli vuodesta 1884 viipurilaisen rauta- ja maalikaupan omistaja. 1906 liike muutettiin osakeyhtiöksi. Sohlberg sai vuorineuvoksen arvon 1908. Hän lahjoitti testamentilla merkittäviä summia Viipurin kaupungille, Suomen luonnonolosuhteiden tutkimukseen ja käytännölliseen geologiseen tutkimukseen, Åbo akademille, ruotsinkieliselle sivistysrahastolle ja Suomen Historialliselle Seuralle.


title: Seth Sohlberg

text: Seth Sohlbergin sisaruksia olivat arkkitehti Gerhard Sohlberg ja kansanedustaja Hedvig Sohlberg.


title: Seth Sohlberg

text: Seth Sohlberg (2.tammikuuta 1856-29. tammikuuta 1918) ryhtyi vuonna 1871 15-vuotiaana työhön Turussa J.Österbladh & Co. -yhtiön rautakaupassa. Kymmenen vuoden palveluksen jälkeen hän muutti Helsinkiin 1881, ja pestautui Anders Parviaisen ja A.W.Winterin perustamaan, Winterin kuoleman 1878 jälkeen Parviaisen ja K. H. Renlundin yhtiöön "A.Parviainen & Co." Yhtiö oli 1879 ostanut Helsingin Mikonkatu 8:ssa sijainneen August Lindbergin rautakaupan.


title: Seth Sohlberg

text: 1881 A.Parviainen & Co. avasi haaraosaston Viipuriin, Katariinankatu (Linnankatu) 15, ja Seth Sohlberg lähti haaraosaston johtajaksi Viipuriin 1883 27-vuotiaana. Vuonna 1884 A.Parviaisen liike jaettiin kolmeen osaan karkeasti siten, että Anders Parviaiselle jäi tukku- ja öljykauppa, K.H.Renlundille Helsingin rautakauppa ja Seth Sohlbergille Viipurin haaraosasto.


title: Seth Sohlberg

text: Seth Sohlbergin rautakauppa Viipurissa menestyi hyvin, ja Sohlbergille myönnettiin vuorineuvoksen arvo 1908. Sohlberg oli suurosakkaana myös useissa teollisuuslaitoksissa, mm. Wärtsilä Ab:ssa.


title: Seth Sohlberg

text: Kuollessaan lapseton Sohlberg testamenttasi runsaasti varoja kulttuurille, mm. Viipurin taidemuseon rakentamiselle. Rakennuksen suunnitteli Uno Ullberg, nykyinen Viipurin Eremitaasi. Sohlbergin hautamonumentin suunnitteli Uno Ullberg ja veistokset siihen toteutti Gunnar Finne. Monumentti on kadonnut. Helsingissä Ateljee Finne -ravintolassa on Gunnar Finnen tuottamia, myös Seth Sohlbergiin liittyviä teoksia, samoin Lahden taidemuseossa.


title: Wilhelm Aleksanteri Sohlberg

text: Wilhelm Aleksander (Aleksanteri) Sohlberg (16. heinäkuuta 1876 Helsinki – 4. tammikuuta 1938 Helsinki) oli Oy G. W. Sohlberg Ab:n toimitusjohtaja 1908–1937 ja vuorineuvos. Hän oli Luottopankki Oy:n pääjohtaja 1923–1928.


title: Wilhelm Aleksanteri Sohlberg

text: Sohlbergin vanhemmat olivat tehtailija Gabriel Wilhelm Sohlberg ja Maria Åkerlund. Hän pääsi ylioppilaaksi 1895 Helsingin Suomalaisesta normaalilyseosta ja suoritti insinööritutkinnon Polyteknillisessä opistossa vuonna 1900. Vuorineuvoksen arvon hän sai 1919.


title: Wilhelm Aleksanteri Sohlberg

text: Sohlberg oli naimisissa 1905–1925 Valma Lietzenin kanssa ja vuodesta 1925 Aili Inkeri Hyrylän kanssa.


title: Héctor Licudi

text: Héctor Licudi oli gibraltarilainen kirjailija, kääntäjä ja lehtimies. Hänen tunnetuin teoksensa on espanjankielinen romaani "Barbarita" vuodelta 1929. Se oli ensimmäinen gibraltarilainen romaani. Osittain omaelämänkerrallinen teos kertoo nuoren miehen elämästä Gibraltarilla. Barbarita on laaja 35 lukeua kattava teos, joka kertoo päähenkilönsä rakkauselämää. Hän rakastaa monia naisia, mutta etenkin kolmea: vaimoaan Margaretia ja Lilyä ja Barbaraa. Juonen lisäksi teoksen tärkeäksi osaksi nousee aikalaiskuvaus 1920-luvun elämästä Gibraltarilla (jota kutsutaan teoksessa Gibramonteksi).


title: Héctor Licudi

text: Oman kirjoittamisensa lisäksi hän käänsi teoksia italiasta ja englannista espanjaksi.


title: Héctor Licudi

text: Licudi syntyi Gibraltarilla tunnetutun gibraltarilaissukuun, mutta hän liittyi tiiviimmin Sevillan ja Madridin kirjallisiin piireihin. Espanjan sisällissodan jälkeen hän asettui Madridiin ja työskenteli siellä Timesin kirjeenvaihtajana kunnes kuoli 1950-luvun alkuvuosina.


title: Johan Gustaf Sohlman

text: Johan Gustaf Sohlman (1837–1908) oli Helsingin oikeuspormestari vuodesta 1882, senaatin oikeusosaston jäsen 1886–1887, 1891–1893 ja 1901–1903 ja sen varapuheenjohtaja 1903–1905. Senaatin talousosaston jäsen hän oli 1893–1899 ja kirkollistoimikunnan päällikkö 1899–1891.


title: Kaarle Soikkeli

text: Kaarle August Soikkeli (26. elokuuta / 7. syyskuuta 1871 Pietari – 1. huhtikuuta 1932 Helsinki) oli suomalainen historioitsija. Hän sai vuonna 1930 kanslianeuvoksen arvon.


title: Kaarle Soikkeli

text: Soikkelin vanhemmat olvat valumestari Elias Soikkeli ja Helena Alestalo. Hän pääsi ylioppilaaksi Turun lyseosta 1891, suoritti teologian erotutkinnon 1896 ja valmistui filosofian kandidaatiksi 1912.


title: Kaarle Soikkeli

text: Soikkeli oli Vihdin kansanopiston johtaja 1897–1902, porvoolaisen Uusimaa-lehden päätoimittaja 1902–1904, Porvoon tuomiokapitulin notaari 1902–1909, Kansallismuseon amanuenssi 1908–1913. Sen jälkeen hän työskenteli erilaisissa lehti-, arkisto- ja opetustehtävissä 1913–1919. Hän oli vapaussodan historiakomitean sihteeri 1918–1926 ja vuodesta 1928 Sota-arkiston hoitaja. Hän oli kansalaissodan niin sanotun virallisen historiateoksen toimittaja.


title: Gunnar Soininen

text: Gunnar Julius Victor Douglas Soininen (vuoteen 1934 Johnsson; 30. huhtikuuta 1904 Kuopio – 11. joulukuuta 1973 Helsinki) oli suomalainen lääkäri ja historioitsija.


title: Gunnar Soininen

text: Soinisen vanhemmat olivat lääkintöneuvos Julius Viktor Johnsson ja Alfhild Adelaide Emilie Frey. Hänen puolisonsa vuodesta 1932 oli sairaanhoitaja Margareta Maria Karolina Hampf. Soininen tuli ylioppilaaksi Kuopion lyseosta 1922, valmistui lääketieteen lisensiaatiksi 1932 ja väitteli lääketieteen ja kirurgian tohtoriksi samana vuonna. Soininen oli Helsingin yliopiston lääketieteen historian dosentti 1933–1959. Uransa ensimmäisinä vuosina hän työskenteli Helsingin yleisen sairaalan palveluksessa mutta siirtyi sitten vakuutuslääkärin tehtäviin. Keskinäisen henkivakuutusyhtiö Suomen ylilääkäri Soininen oli vuodesta 1947 ja Jälleenvakuutus-Oy Varman ylilääkäri vuodesta 1946. Hän tutki lääketieteen historiaa ja henkilöhistoriaa ja kirjoitti aiheesta useita julkaisuja. Sotilasarvoltaan Soininen oli reservin lääkintäkapteeni. Hänelle myönnettiin professorin arvonimi vuonna 1954.


title: Risto Solanko

text: Risto Solanko (vuoteen 1935 "Sohlman", 28. heinäkuuta 1901 Tampere – 7. toukokuuta 1980 Helsinki) oli suomalainen diplomaatti.


title: Risto Solanko

text: Solanko työskenteli ulkoministeriön palveluksessa vuodesta 1929. Hän toimi 1930-luvulla lähetystöavustajana Buenos Airesissa, Rio de Janeirossa ja Oslossa, vuosina 1939–1944 lähetystösihteerinä Washingtonissa, vuosina 1945–1952 ulkoministeriön jaostopäällikkönä ja apulaisosastopäällikkönä, vuosina 1952–1960 lähetystöneuvoksena Lontoossa sekä Tel Avivissa asiainhoitajana 1960–1962 ja suurlähettiläänä vuosina 1962–1964. Solanko siirtyi eläkkeelle vuonna 1968.


title: Risto Solanko

text: Risto Solangon puoliso vuodesta 1929 oli Siljo Ivalo, jonka isä oli kirjailija Santeri Ivalo ja veli diplomaatti Asko Ivalo.


title: August Fredrik Soldan

text: August Fredrik Soldan (13. heinäkuuta 1817 Sortavala – 5. helmikuuta 1885 Helsinki) oli suomalainen kemian insinööri ja insinööriluutnantti, joka toimi Suomen Rahapajan ensimmäisenä johtajana vuosina 1861–1885.


title: August Fredrik Soldan

text: August Fredrik Soldanin isä oli kruununvouti Carl Gustaf Soldan. Soldan kävi Haminan kadettikoulun vuosina 1832–1838 ja Pietarin insinöörikoulun upseeriluokan 1838–1839, minkä jälkeen hän palveli insinööriupseerina Venäjän armeijassa, jossa sai 1840 luutnantin arvon. Vuosina 1843–1849 hän oli kemian apuopettajana Pietarin sotilasinsinöörikoulussa ja opiskeli 1847–1848 Saksan Giessenissä kuuluisan kemistin Justus von Liebigin johdolla. Vuoden 1848 vallankumouksen koettuaan Soldan ei ollut kiinnostunut palaamaan Venäjälle, vaan oleskeli jonkin aikaa Pariisissa sekä Englannissa, Norjassa ja Tukholmassa. Koska Soldan oli käytännössä karannut Venäjän armeijasta, hän muutti 1849 Venäjän viranomaisia pakoon Yhdysvaltoihin. Siellä hän työskenteli muun muassa poikakoulun opettajana Newarkissa, kemian apuopettaja Philadelphiassa ja kotiopettajana New Yorkissa. Hän sai 1852 patentin kehittämälleen maidonkuivausmenetelmälle ja perusti kuivamaitotehtaan kahden liikekumppanin kanssa. Hän osallistui myös Pennsylvanian osavaltion tilaamaan geologiseen tutkimukseen ja kartoitukseen. Soldan asettui vuonna 1858 Ruotsin Göteborgiin, jossa toimi luennoitsijana ja julkaisi kaupunkikaasun käyttöä koskeneen esitelmän. Hän palasi seuraavana vuonna Suomeen saatuaan viran Helsingin teknillisen reaalikoulun johtajana. Hän osallistui myös Helsingin kaasulaitoksen perustamiseen. Vuonna 1860 Soldan osallistui Fabian Langenskiöldin ja Edmund von Bergin metsätaloudelliseen retkikuntaan erityistehtävänään selvittää mahdollisuuksia Suomen tervateollisuuden parantamiseen. Hänen tutkimusraporttinsa tervanpoltosta Pohjois-Suomessa ilmestyi seuraavana vuonna.


title: August Fredrik Soldan

text: Vuonna 1860 Suomen suuriruhtinaskunnalle päätettiin ottaa käyttöön oma raha, Suomen markka, ja Suomen senaatti sai luvan rahojen lyömiseen, joten erityisen rahapajan perustaminen tuli tarpeelliseksi. Rahapaja päätettiin perustaa Vuorihallituksen alaisuuteen erilleen Suomen Pankista. Laitoksen perustaminen annettiin Soldanin tehtäväksi, ja hän tutustui sitä varten rahapajoihin Tukholmassa, Hannoverissa ja Berliinissä. Palattuaan Suomeen vuonna 1861 hänet nimitettiin Rahapajan ensimmäiseksi johtajaksi. Rahojen lyöminen päästiin aloittamaan, kun Rahapajan rakennus erinäisten viivästysten jälkeen valmistui Helsingin Katajanokalle vuonna 1864. Soldan johti laitosta uutterasti yli kaksikymmentä vuotta. Viimeisinä vuosinaan hän sairasteli paljon ja oli usein virkavapaalla, mutta jatkoi kuitenkin muodollisesti Rahapajan johdossa kuolemaansa asti. Vuosina 1864–1884 lyödyissä suomalaisissa kolikoissa on niin sanottuna rahamestarin merkkinä S-kirjain hänen sukunimensä alkukirjaimen mukaan.


title: August Fredrik Soldan

text: Rahapajan tilojen suunnittelun ja laitteiden hankinnan ohella Soldan osallistui myös rahojen ulkonäön suunnitteluun. Hänen määräyksestään suomalaisten kolikoiden kruunapuolelle tullut vaakunaleijonan kuva tehtiin Elias Brennerin 1700-luvun alussa piirtämän kuvan pohjalta. Hän oli mukana myös suomalaisten seteleiden suunnittelussa. Ennen Suomen Pankin setelipainon perustamista vuonna 1885 markkasetelit painettiin ulkomailla eikä niiden suunnittelu muutenkaan kuulunut Rahapajan johtajalle, mutta Suomen Pankki käytti Soldania erikoisasiantuntijana, sillä hän oli kiinnostunut kuvataiteista ja itsekin lahjakas piirtäjä. Hän suosi seteleissä perinteisiä kuva-aiheita kuten luontonäkymiä ja maisemakuvia, ja oli äärimmäisen pikkutarkka yksityiskohdissa. Vuonna 1879 liikkeelle lasketussa 50 markan setelissä oli Soldanin itsensä piirtämä kuva Viipurin lähellä sijaitsevasta Uuraansalmesta.


title: August Fredrik Soldan

text: Soldan oli taiteellisesti lahjakas ja hänen kahdesta lapsestaan tulikin taiteilijoita. Myös hänen sisarensa Augusta Soldan oli tunnettu taiteilija. Lisäksi Soldan harrasti filosofista pohdiskelua ja kirjoitti vuosien ajan keskeneräiseksi jäänyttä teosta oman maailmankatsomuksensa perusteista. Hän tiettävästi löysi totuuden filosofi Johann Friedrich Herbartin ajattelusta, johon tutustui vuonna 1867. Hän julkaisi 1877–1878 "Finsk Tidskrift" -lehdessä kaksiosaisen artikkelin ”Herbart och Rein”.


title: August Fredrik Soldan

text: August Fredrik Soldan oli vuodesta 1860 naimisissa Marie Müllerin kanssa. Heidän lapsiaan olivat taidemaalarit Venny Soldan-Brofeldt ja August Leopold Soldan sekä kirjailija Juhani Ahon rakastettuna tunnettu lastenhoito-opiston johtaja Tilly Soldan. Venny Soldanin kanssa naimisissa ollut Juhani Aho oli myös August Fredrik Soldanin vävy. Aho julkaisi vuonna 1901 appensa elämäkerran "Aatteiden mies: piirteitä August Fredrik Soldanin elämästä".


title: Unto Ahtola

text: Unto Allan Ahtola (s. 27. elokuuta 1931 Säkkijärvi) on suomalainen opettaja ja kirjailija.


title: Unto Ahtola

text: Ahtola opiskeli ylioppilaaksi päästyään Kasvatusopillisessa korkeakoulussa 1954–1956. Hän on toiminut kansakoulun ja peruskoulun opettajana.


title: Unto Ahtola

text: Ahtola kirjoitti pakinoita Kymen Sanomat -lehteen otsikolla "Salomailta ja vesien vieriltä" vuosina 1964–1993 ja otsikolla "Luonnon poluilta" vuosina 1993–2005.


title: Pekka Somer

text: Pehr Viktor (Pekka) Somer, vuoteen 1927 Schnur (9. heinäkuuta 1907 Mikkeli – 6. lokakuuta 1994) oli suomalainen lääkäri, joka toimi Puolustusvoimien ylilääkärinä.


title: Pekka Somer

text: Somerin vanhemmat olivat apteekkari Ernst Viktor Schnur ja Johanna Kirkengren ja puoliso vuodesta 1935 sairaanhoitaja Siru Kyllikki Vainio. Somer tuli ylioppilaaksi Mikkelin lyseosta 1925 ja valmistui lääketieteen lisensiaatiksi 1935. Sisätautien erikoislääkärin pätevyyden Somer sai 1945. Hän työskenteli valmistuttuaan sekä sekä Ilmarisen, Puolustusvoimien että Helsingin alueen sairaaloiden palveluksessa. Somer, joka oli ollut lähetti valkoisten puolella sisällissodassa 1918, oli lääkintäkenraalimajuri vuodesta 1953 ja lääkintäkenraaliluutnantti vuodesta 1967. Hän toimi pääesikunnan lääkintäosaston toimistopäällikkönä 1940–1946, osastopäällikkönä 1946–1953 ja puolustusvoimien ylilääkärinä 1953–1967. Jäätyään eläkkeelle puolustusvoimista Somer toimi vielä vuosina 1967–1972 Pohja-Yhtymän toimitusjohtajana.


title: Jaakko Somersalo

text: Jaakko Ilmari Somersalo (3. syyskuuta 1916 Kuhmoinen – 9. syyskuuta 1966 Helsinki) oli suomalainen taidemaalari ja graafikko. Hän kävi Taideteollisuuskeskuskoulun 1945–1949. Hänen töitään on ulkomaisissa museoissa Cincinnatissa, Tukholmassa ja Pietarissa. Hänen teoksissaan värit ovat voimakkaita, ja linja on informalistinen.


title: Rihmakampelat

text: Rihmakampelat (Samaridae) on kampelakaloihin kuuluva heimo. Heimon lajeja tavataan syvistä vesistä indopasifiselta merialueelta.


title: Rihmakampelat

text: Rihmakampeloiden heimoon kuuluu 3 sukua ja noin 20 lajia, muun muassa monisilmäkampela ("Samariscus ocellatus") ja rihmakamapela ("Samaris cristatus"). Aikaisemmin heimoa pidettiin oikeasilmäkampeloiden ("Pleuronectidae") alaheimona. Ne ovat pienehkäjä kaloja ja kookkaimmat lajit ovat noin 22 cm pitkiä. Ruumis on pitkulainen ja litteä ja silmät sijaitsevat oikealla kyljellä. Selkäevän ensimmäiset ruodot ovat pidentyneet rihmamaisiksi. Vatsaevät ovat heimon kaloilla symmetriset ja pyrstöevä ei ole yhtynyt selkä- ja peräevien kanssa. Osalla rihmakampelalajeista kylkiviiva on alkeellinen. Väritykseltään rihmakampelat ovat pohjaväriltään ruskeita ja ruumiissa on tummempia laikkuja, täpliä tai renkaita. Silmätön kylki on väriltään vaalea.


title: Rihmakampelat

text: Rihmakampeloita tavataan Intian valtamerestä ja Tyynestämerestä syvistä vesistä.


title: Sohlberg

text: Sohlberg voi tarkoittaa seuraavia:


title: Vesihuoltoalue

text: Vesihuoltoalue eli toiminta-alue on vesihuoltolaissa määritelty alue, jolla kunnallinen tai yksityinen vesihuoltolaitos (vesiosuuskunta) hoitaa puhtaan veden sekä jäteveden vesihuollon. Haja-asutusseudulla se on yleensä 100 metriä runkoputken molemmilla puolilla. Kunta vahvistaa vesihuoltoalueen joko vesiosuuskunnan pyynnöstä tai jos terveydelliset tai ympäristönsuojelulliset syyt niin vaativat. Toiminta-alueen tulee olla sellainen, että vesihuoltolaitoksen voidaan katsoa kykenevän huolehtimaan vastuullaan olevasta vesihuollosta taloudellisesti ja asianmukaisesti.


title: Vesihuoltoalue

text: Vesihuoltoalueella kiinteisöjen tulee liittyä vesihuoltolaitoksen verkostoon. Vapautuksia myönnetään käytännössä vain kiinteistöille joilla ei ole juoksevaa vettä. Vaikka vesi- ja viemäriasiat olisivat asianmukaisesti hoidettu vapautusta ei myönnetä jos vapauttaminen vaarantaa vesihuollon taloudellista ja asianmukaista hoitamista vesihuoltolaitoksen toiminta-alueella.


title: Vesihuoltoalue

text: Vesihuoltolain tavoitteena on turvata sellainen vesihuolto, että kohtuullisin kustannuksin on saatavissa riittävästi terveydellisesti ja muutoinkin moitteetonta talousvettä sekä terveyden- ja ympäristönsuojelun kannalta asianmukainen viemäröinti.


title: Vesihuoltoalue

text: Haja-asutusalueella keskitetty vesihuolto tulee suhteettoman kalliiksi pitkien etäisyyksien takia. Moni kiinteistö anoo vapautusta liittymispakosta. Lain määräämä kustannusten kohtuullisuus voidaan kyseenalaistaa kun liittymiskustannukset ylittävät kiinteistökohtaisen asennuksen kustannukset. Vapautuspäätökset vaihtelevat kuntakohtaisesti.


title: Tiaiskerttuli

text: Tiaiskerttuli ("Setophaga americana") on pohjoisamerikkalainen kerttulilaji, joka on Euroopassa hyvin harvinainen harhailija.


title: Tiaiskerttuli

text: Tiaiskerttuli on 10,5-11,5 senttimetriä pitkä. Sen yläpuoli on tumman siniharmaanvihreä, kurkku ja rinta keltaiset ja vatsa valkoinen. Siivessä on kaksi kapeaa, valkoista juovaa. Silmän ympärillä on valkea ja ohut, epätäydellinen silmärengas.


title: Christopher Stevens

text: Christopher Stevens (1. huhtikuuta 1960 – 11. syyskuuta 2012) oli Yhdysvaltain Libyan-suurlähettiläs. Hänet nimitettiin tehtävään toukokuussa 2012, joskin hän oli edustanut maataan Libyassa jo Yhdysvaltain luotua suhteet siirtymäajan kansalliseen neuvostoon 2011. Stevens kuoli Yhdysvaltain Bengasin-konsulaattiin kohdistuneessa iskussa, jossa surmansa sai myös kolme hänen maanmiestään. Väkivallan syyksi uskottiin aluksi reaktiota islamia loukkaavaksi pidettyyn yhdysvaltalaiseen YouTube-videoon "Innocence of Muslims". Myöhemmin isku paljastui kuitenkin islamistien suunnittelemaksi terroristi-iskuksi.


title: Puroyökkönen

text: Puroyökkönen ("Rivula sericealis") on pieni, huomattavan koisaperhosmainen yökköslaji.


title: Puroyökkönen

text: Pieni ja hentorakenteinen perhonen, joka muistuttaa lähinnä Pyralidae-heimon koisia. Etusiivet ovat tasaisen vaaleankeltaiset ja vaaleanruskeista poikkiviiruista ainakin ulompi poikkiviiru erottuu yleensä ja tekee selvän mutkan sisäänpäin lähellä siiven etureunaa. Munuaistäplä on harmaa ja siinä on kaksi mustaa pistettä. Siiven ulkoreuna on yleensä ruskehtava. Takasiivet ovat kellertävän harmaat, ulospäin hieman tummenevat. Siipiväli 20–23 mm.


title: Puroyökkönen

text: Palearktinen laji, jota tavataan Pohjois-Afrikasta Euroopan poikki Keski-Aasiaan ja Japaniin saakka. Pääasiallinen lentoaika alkaa kesäkuun puolivälistä ja jatkuu elokuun alkuun huipun ollessa heinäkuun puolivälissä. Joinakin vuosina toisen sukupolven yksilöitä tavataan elo-syyskuussa.


title: Puroyökkönen

text: Puroyökkönen viihtyy kosteilla niityillä, lehtipuita ja pensaita kasvavilla rinteillä sekä puistoissa ja puutarhoissa. Se on esiintymispaikoillaan joskus runsaslukuinen. Perhoset lentävät pääasiassa yöllä ja tulevat valolle, mutta lähtevät häirittyinä herkästi lentoon myös päivällä. Pieni toukka talvehtii. Koteloituu ravintokasville yhteenkehrätyn lehden väliin.


title: Puroyökkönen

text: Toukka syö erilaisia heinäkasveja (Poaceae).


title: Villani

text: Villani on muun muassa seuraavien henkilöiden sukunimi:


title: Asepromatsiini

text: Asepromatsiini on fentiatsiineihin kuuluva eläinlääke, jonka kauppanimiä ovat Plegicil® ja Sedalin®. Asepromatsiinia käytetään eläimillä anestesian esilääkkeenä ja lievän rauhoittumisen saavuttamiseen käsittelyn helpottamiseksi. Haittavaikutuksina asepromatsiinilla on sen verenpainetta alentava vaikutus sekä annoskoon suurentamisen seurauksena vapina ja kouristelut. Hevosilla asepromatsiinin vaikutus voi olla päinvastainen, eli aiheuttaa kiihtymistä, jos hevonen on valmiiksi kiihtynyt tai valmiste annetaan liian nopeasti.


title: Antti Pusa

text: Antti Pusa (s. 7. marraskuuta 1988 Käppäselkä, Venäjän SFNT, Neuvostoliitto) on suomalainen jääkiekkoilija, joka pelaa CHL-joukkue Quad City Mallardsissa. Pienikokoisen Pusan vahvuuksiin kuuluu vastustajan ärsyttäminen, työmoraali, kontaktipelaaminen, haastaminen, maalipaikkojen järjestäminen ja kädet. Hänen heikkouksiinsa kuuluu pieni koko, ajoittaiset ylilyönnit, höpöttäminen ja filmaaminen. Pusa ei myöskään aina pysy kiekon tai ajatuksen kanssa kovassa vauhdissa mukana.


title: Antti Pusa

text: Pusa syntyi Käppäselässä, joka sijaitsee Venäjällä Kontupohjan piirissä, Karjalan tasavallassa. Hän muutti perheineen Rovaniemelle ollessaan 5-vuotias ja sieltä 8-vuotiaana Turkuun, jossa Pusa aloitti samoihin aikoihin jääkiekon Turun Kisa-Veikkojen joukkueessa. Hän pelasi kuitenkin suurimman osan junioriurastaan Turun Palloseurassa, jonka paras pistemies hän oli C-nuorissa kaudella 2003–2004 sekä B-nuorissa kaudella 2005–2006, jolloin Pusa voitti myös TPS:n sisäisen maalipörssin.


title: Antti Pusa

text: Kaudeksi 2007–2008 Pusa siirtyi TuTon A-nuoriin, jotka tavoittelivat nousua I-divisioonasta SM-liigaan. Hän kuitenkin nousi TuTon miestenjoukkueeseen, jossa Pusa pelasi tulokaskautensa Mestiksessä tehden 40 runkosarjaottelussa tehot 7+9=16 ja 11 playoff-ottelussa tehot 3+5=8. Hän voitti kauden päätteeksi Mestiksen-mestaruuden. Pusan toinen Mestis-kausi 2008–2009 päättyi kuitenkin polven sisäristisidevammaan helmikuussa 2009, kun hän joutui Hokin Tommi Leinosen polvitaklauksen kohteeksi.


title: Antti Pusa

text: Kaudeksi 2009–2010 Pusa siirtyi Heinolan Kiekon riveihin. Seuraavan kauden 2010–2011 hän aloitti vuoden mittaisella sopimuksella Ranskan toiseksi korkeimmalla sarjatasolla Vipers de Montpellier’n joukkueessa, mutta Pusa siirtyi kuitenkin kesken kauden marraskuussa 2010 sarjatasoa ylemmäs Ligue Magnusin Ours de Villard-de-Lansiin.


title: Antti Pusa

text: Heinäkuussa 2011 Pusa siirtyi try-outille Itävallan pääsarjassa Erste Bank Eishockey Ligassa pelaavaan HK Acroni Jeseniceen, jonne hän sai sen päätteeksi sopimuksen kaudeksi 2011–2012. Pusa voitti ylivoimaisesti joukkueen sisäisen piste-, maali-, ja syöttöpörssin tehoilla 16+21=37, sillä Jesenicen pistepörssissä toiseksi sijoittunut James Sixsmith jäi hänestä peräti 19 tehopisteen päähän. Pusa keräsi runkosarjassa myös 142 jäähyminuuttia, joilla hän sijoittui koko EBEL:n jäähypörssissä kolmanneksi. Pusa myös jakoi joukkueen sisäisen pistepörssin voiton Slovenian liigan kevään 2012 pudotuspeleissä Anže Kuraltin kanssa tehoilla 2+6=8. Kaudeksi 2012–2013 hän siirtyi vuoden mittaisella sopimuksella Villacher SV:hen.


title: Antti Pusa

text: Pusa jatkoi kaudella 2013–2014 uraansa Tanskan Metal Ligaenin Herning Blue Foxissa. Marraskuussa 2013 hänen sopimuksensa kuitenkin purettiin, kun joukkue ei keksinyt Pusalle enää käyttöä. Hän harjoitteli pari viikkoa TuTon kanssa, kunnes Pusa teki saman kuun lopulla loppukauden kattaneen sopimuksen joukkueen kanssa. Pusa voitti kauden päätteeksi Mestis-pronssia.


title: Antti Pusa

text: Kaudeksi 2014–2015 Pusa siirtyi Pohjois-Amerikkaan CHL-joukkue Quad City Mallardsin riveihin.


title: Antti Pusa

text: Pusan pikkuveli Heikki pelasi kaudella 2013–2014 Suomi-sarjaa Raahe-Kiekossa. Veljeksillä on isänsä puolelta valkovenäläisiä sukujuuria.


title: Dover Prioryn rautatieasema

text: Dover Priory on Doverin kaupungin päärautatieasema Kentissä Yhdistyneessä kuningaskunnassa. Asema on avattu vuonna 1861.


title: Dover Prioryn rautatieasema

text: Kaikkia Dover Prioryn asemalla pysähtyviä junia liikennöi Southeastern-yhtiö. Liikennettä on Lontooseen Charing Crossin, St Pancrasin ja Victorian asemille sekä Ramsgaten suuntaan. Lisäksi asemalta on bussiyhteys Doverin satamaan, josta kulkee lauttoja Ranskaan Calais’n kaupunkiin.


title: Satakuntalaitos

text: Satakuntalaitos () on viikinkiajalta ja varhaiskeskiajalta periytyvä skandinaavinen sota- ja hallintojärjestelmä, joka oli käytössä Sveanmaalla. Myöhemmin keskiajalla satakuntalaitoksesta kehittyi ledunglaitos.


title: Satakuntalaitos

text: Götanmaalla, Norjassa ja Tanskassa satakuntalaitosta vastasivat kihlakunnat "(härad)". Joidenkin tutkijoiden mukaan Keski-Ruotsin satakuntalaitos olisi ulottunut myös Suomeen, Satakunnan maakuntaan sekä Muinais-Kalantiin eli nykyisen Vakka-Suomen alueelle.


title: Satakuntalaitos

text: Satakuntalaitoksen juuret ovat paljon keskiaikaa vanhemmat. Se oli käytössä jo Rooman valtakunnassa sekä myöhemmin germaaneilla. Vastaavanlainen järjestelmä oli viikinkiaikana myös Englannissa ja Walesissa. Englantilaisen mallin mukaan sellainen luotiin osaan Pohjois-Amerikan siirtokunnista.


title: Satakuntalaitos

text: Sveanmaan satakuntalaitoksessa sata talonpoikaa varusti hallitsijan käyttöön yhden laivan miehistöineen. Aluksissa oli kaksitoista airoparia ja jokainen airopari oli jaettu kahdeksan miehen kesken. Yhdeksänkymmenenkuuden soutajan lisäksi "satakuntaan" kuului neljä laivan ohjauksesta ja navigoinnista vastannutta talonpoikaa. Viikinkiaikana Englantiin syntyneessä järjestelmässä sadan talon muodostama yksikkö oli vastuussa oman alueensa hallinnollisesta, oikeudellisesta ja sotilaallisesta toiminnasta. Eri puolilla maata oli käytössä myös muita vastaavia laitoksia, kuten Koillis-Englannin "wapentakes" ja pohjoisen "ward".


title: Satakuntalaitos

text: Eräiden tutkijoiden mukaan Sveanmaan satakuntalaitos olisi ulottunut myös Satakunnan maakuntaan ja Kalannin seudulle. Tämä olisi tapahtunut jo ennen 1100-lukua, jolloin Suomi liitettiin osaksi Sveanmaata ja Göötanmaata, joista myöhemmin muodostui Helsigen kanssa Ruotsin kuningaskunta. Näkemystä kannattaa esimerkiksi professori Unto Salo. Hänen mukaansa Satakunnan maakunnan nimi olisi suoraan käännetty ruotsin kielen "hundaresta" ja myöhemmät Satakunnan kahdeksan emäpitäjää olisivat muodostuneet satakuntalaitoksen pohjalta.


title: Satakuntalaitos

text: Perusteluina esitetään nimen lisäksi sitä, että Satakunnasta puuttuvat lähes kokonaan muinaslinnat, joita naapurimaakunnista Hämeestä ja Varsinais-Suomesta löytyy kymmeniä. Lisäksi Satakunnasta ja Kalannista puuttuvat kokonaan rautakautiset aarrekätköt, esinelöytöjä on tehty vain asuin- ja hautapaikoilta. Tämän on katsottu johtuneen siitä, että alueet olivat jonkinlaisessa liittosuhteessa Keski-Ruotsin kanssa, eikä näin ollut tarvetta puolustuslinnoihin tai arvoesineiden kätkemiseen. Osa tutkijoista ei kuitenkaan pidä näitä tulkintoja paikkaansapitävinä.


title: Moto Guzzi V11

text: Moto Guzzi V11 on italialainen moottoripyörämerkki ja mallisarja. Kaikkiaan 12 eri mallia valmistettiin Moto Guzzin tehtaalla Mandello Del Lariossa vuodesta 1999 vuoteen 2005.


title: Moto Guzzi V11

text: Vuonna 1999 aika oli kypsä legendaarisen V7 Sport:in perilliselle. Mandellon suunnittelijat käyttivät edelleen keskusputkeen perustuvaa ”Spine” runkorakennetta, jota muunneltiin hieman edelliseen Centauro –malliin nähden. Jo ensimmäinen malli oli arvokas ja näyttävä naku tyyppinen pyörä. Siinä käytettiin Moto Guzzin perinteistä 1100cc:n V2-moottoria. V11 oli luotettava muutamine lastentauteineenkin (vaihteensiirtimen jousi ja woblaustaipumus ennen ajogeometrian muutosta). Asiat muuttuivat parempaan suuntaan 2001 Aprilian ostettua Moto Guzzin. Aprilia alkoi varioida V11-mallisarjasta useita eri mallinimiä. Värisävyt tulivat täyteläisiksi ja monipuolisiksi. Käytetyt komponentit olivat laadukkaita ja työn laatu ja luotettavuus parani. V11-mallisto on myös tunnettu siitä, että sen mukana Moto Guzzi toi markkinoille hyvin toimivan 6-nopeuksisen vaihteiston.


title: Moto Guzzi V11

text: Ensimmäisen mallin tunnusomainen piirre on punaiseksi maalattu runko. Runkoon liittyvät osat suunniteltiin pelkästään V11 mallia varten. Ajoasento on korkeampi ja se on vähemmän urheilullinen kuin edelliset Daytona- tai Sport 1100-mallit. Polttoainetankki on suuri ja korkea, koska täyttötilavuutta ja kuljettajan tilaa haluttiin lisätä. Istuin onkin miellyttävämpi kuin monissa Moto Guzzeissa aikaisemmin. 1100 ccm kaksisylinen moottori muistuttaa paljon muita saman ajan isolohkoja. Siitä tehtiin aikaisemmin tehtaan tuotannossa olleen "oikean" LeMans-mallin tyyliin tehokas ("91hv/94Nm") suurilla venttiileillä ja niiden jäykillä jousilla. Moottori suoriutuu parhaiten korkeilla kierrosluvuilla (max 7800–8200 rpm). Moottoria parannettiin myös lukuisin yksityiskohdin. Tunnetun Moto Guzzi-vaikuttajan, John Wittnerin, mukaan tuntuu kuin V11-mallissa olisi enemmänkin keskialueen tehoa, koska vaihteita on useampia ja moottoria voidaan käyttää koko ajan tehokkaalla alueellaan.


title: Moto Guzzi V11

text: V11-moottori periytyy Le Mans-malleista. 8-venttiilisten Daytona- ja Centauro-moottorien jälkeen oli palattu takaisin edullisempaan työntötanko-ohjattuun 4-venttiilirakenteeseen jo edeltäjän, Sport 1100 kohdalla. V11-moottori sai uudet männät ja sylinterikannet. Kansissa on loivempi säde imukanavan kohdalla. Alueita palotilojen reunalla muutettiin. Polttoaineseos kulkeutuu paremmin palotilaan ja palaminen on täydellisempää.


title: Moto Guzzi V11

text: Kampiakselin takana tuskin mikään oli enää edellisestä mallista. Vauhtipyörää kevennettiin ja sen hammastus uusittiin. Painejousia vasten liikkuva kytkinlevy sai olla edelleen Sport 1100-, Daytona RS- ja Centauro-malleissa käytettyä keveämpää mallia ja jousia oli edelleen 10 kappaletta, mutta itse jouset uusittiin ensimmäisen kerran 25 vuoteen. Niissä on 7 kierrosta ja jousilanka on ohuempaa kuin ennen. Kytkimen käytöstä tuli hydraulinen. Toimet johtivat keveämpään kytkimen käyttöön mutta aiheuttivat myös lisää äänekkyyttä tyhjäkäynnillä kytkinkahva vedettynä. Hydraulinen käyttö vaatii aluksi totuttelua, koska kytkin ottaa kiinni huomattavan ylhäällä aikaisempiin vaijerivälitteisiin verrattuna.


title: Moto Guzzi V11

text: Suurin uutuus oli 6 vaihdetta, jotka kytkeytyvät helposti vaikka vaihdevivun liike on edelleen pitkähkö. Ykkösen välitys on lyhyempi kuin missään "isolohkossa" siihen asti, ja kuutonen on hieman lyhyempi kuin Sport 1100 -mallien viitonen. Välityksien jako on välillä 1-5 lähes sama kuin Sport 1100-malleissa ja Daytonassa. Vaihteiden jako kokonaisuudessaan on laajempi kuin missään "isolohkon" 5-vaihteisessa laatikossa. Vaihdelaatikko on myös kokonais pituudeltan 70 mm lyhyempi kuin aiemmat, jolloin takapyörän ripustuksen rakennetta voitiin muuttaa vapaammin ja käyttää lyhyempää akseliväliä. Kardaaniakselista tehtiin nyt aikaisempaa pidempi, ja se tulee ulos vaihdelaatikosta sivummalla ja alempana kuin aikaisemmin. John Wittnerin mukaan pidempi kardaaniakseli loiventaa nivelien käyttökulmia ja on eduksi takajousitukselle. Kaiken lisäksi välitykset ovat nyt niin, että kardaanin pyörintänopeus on pienempi.


title: Moto Guzzi V11

text:
Moto Guzzi V11:n kytkin pyörii aina moottorin kampiakselin nopeudella ilman yleisesti käytettyä edeltävää välitystä alemmalle kierrosluvulle. Vaihteiston sisällä 6-vaihteisen vaihdelaatikon ensimmäinen kiinteä välitys alemmalle nopeudelle tapahtuu vasta vaihteiden jälkeen. Tämän ansiosta kaikilla neljällä akselilla voidaan käyttää pienempiä hammaspyöriä, koska niiden kuormitus on vähäisempää ja vääntömomentti ei kertaannu. Pienemmät hammaspyörät kytkeytyvät helpommin. Rakenteesta saattoi päätellä, että vaihteistoa ei suunniteltu pelkästään 91 kampiakselihevosvoimalle, vaan tulevaisuus oli myös huomioitu. Laakerointi oli vankkaa ja akselipituudet olivat lyhyempiä kun 5-vaihteisissa laatikoissa.
Myös takavaihteistoon tehtiin paljon uudistuksia, kyseessä oli ensimmäinen uusi "isolohkon" takavaihteisto sitten vuoden 1975. Öljytilavuutta suurennettiin ja vaihteiston pohjalle tehtiin ”pullistuma”, jotta öljyn taso ei nousisi niin lähelle hammasrattaita. Sen tarkoitus on vähentää paineenmuodostusta. Käyttöön tuli myös hengittävä täyttötulppa "pikkulohkojen" takavaihteistojen tapaan. Rakenteessa on yksityiskohtia, jotka kertovat että vaihteisto pystyy käsittelemään nyt enemmän tehoa.


title: Moto Guzzi V11

text: Nelimäntäiset etujarrut ovat uudempaa Brembon 6800-sarjaa, joka joustaa vähemmän kuin edellinen 5165-sarja, jolloin jarrukahva on vakaampi.


title: Moto Guzzi V11

text:
Suuri sylinteritilavuus, puristussuhde ja kevyt vauhtipyörä yhdessä joustamattoman moottorin kiinnityksen kanssa aiheuttavat kuitenkin myös värinöitä, jotka tuntuvat ohjaustangossa 4000 rpm tienoilla. 1999–2002 vuosimallit (ennen 19 mm akselivälin pidennystä) ovat helppoja käsitellä mutta vastaavasti joskus taipuvaisia ”woblaukseen” 130 km/h nopeudesta ylöspäin.
Tekninen rakenne lyhyesti:


title: Moto Guzzi V11

text: V11 Sport oli ensimmäinen, ja myöhempi kehitys tuotti versioita lisää. Niissä on paljon eri värejä ja katteiden malleja, mutta perusrakenne on hyvin samankaltainen kaikilla malleilla:


title: Moto Guzzi V11

text: Mallit, valmistusvuodet ja pienet erot ovat oheisessa taulukossa. Tyypin selvitystä auttaa pyörän tyyppililvessä oleva merkkijono seuraavasti:


title: Moto Guzzi V11

text:
ZGUKR0000XM111111
jossa:
ZGU=alkumerkintä ja sen jälkeen on tyyppi: KR, KS, KT tai LM. Valmistusvuosi sijaitsee numerosarjassa ennen kirjainta M: X=99,Y=2000,1=2001,2=2002,3=2003,4=2004,5=2005. Valmistusnumero sijaitsee kilven numerosarjassa kirjaimen M jälkeen: 111111 = ensimmäinen sarjassa valmistettu.


title: Moto Guzzi V11

text: On valmistettu (v11lemans sivujen mukaan) myös numeroituja sarjoja rajoitettuja määriä. Maahantuoja on arvioinut Suomessa olevan käytössä n. 50 kpl V11-mallia, joista erikoismalleja on nelisen kappaletta. Vuonna 2006 oli Saksassa V11-malleja rekisteröitynä vajaat 1700 kpl, joista n. 400 kpl olivat erikoismalleja. Viimeisen valmistusvuoden jälkeen uusia V11-malleja myytiin ns. ”ylivuotisina” Euroopassa tuntuvan edullisesti (veroton hinta alle 9 000 €). Tämän vuoksi on mahdollista, että joidenkin yksilöiden ensimmäinen käyttöönottopäivä on valmistusvuotta myöhempi.


title: Birds of Steel

text: Birds of Steel on Gaijin Entertainmentin kehittämä ja Konamin julkaisema taistelusimulaatiopeli, joka sijoittuu toiseen maailmansotaan. Peli julkaistiin PlayStation 3:lle ja Xbox 360:lle 13. maaliskuuta 2012.


title: Birds of Steel

text: Peli sisältää yli sata oikeata taisteluhävittäjää ja satojen valinnanvaraisten tehtävien ohella kaksikymmentä historiallista taistelua. Peliä on mahdollista pelata yksinpelin lisäksi internetin välityksellä myös moninpelinä, jossa on mahdollista joko pelata muiden pelaajien puolella tai heitä vastaan. Pelatessasi saat leijonanpäitä (lion heads), joilla voit ostaa uusia koneita moninpeliä varten tai korjata jo omistamiasi, mutta vaurioituneita koneita.


title: Birds of Steel

text:
Birds of Steelin yksinpelimuoto koostuu historiallisista ilmataisteluista, keksityistä tehtävistä ja dynaamisista taisteluista.
Historialliset taistelut on jaettu kahteen osaan sen mukaan, suoritetaanko ne Japanin vai Yhdysvaltain puolella. Taistelut täytyy suorittaa jäjrestyksessä, ja seuraava taistelu avautuu vasta voitettuasi edellisen. Useimmiten historiallisissa taisteluissa on tavoitteena suojata omia pommittajia, ampua vihollisen pommittajia alas tai tuhota vastustajan lentotukialuksia torpedoilla ja pommeilla.
Pelissä on useita kymmeniä keksittyjä tehtäviä, joita on myös mahdollista pelata netin välityksellä muiden ihmispelaajien puolella. Nämä tehtävät ovat hyvinkin poikkeavia historiallisista taisteluista, sillä niissä tehtävänä voi olla takaa-ajajien eksyttäminen keskellä vuoristoa, siltojen alittaminen keskellä Saksaa tai jokin muu näistä mielikuvituksellisista tehtävistä.
Dynaamisen taistelun ideana on valloittaa kaikki vihollisen hallitsemat sektorit kartalla, jonka saa valita ennen taistelun aloittamista. Vihollinen menettää sinulle yhden sektoreistaan aina sinun suorittaessasi yhden tehtävän, mutta vastaavasti saa yhden hallussasi olevan sektorin mikäli häviät.


title: Birds of Steel

text:
Moninpelissä voit pelata Playstation Networkin välityksellä enintään kuudentoista pelaajan kanssa samaan aikaan.
Moninpelin alussa voit valita olevasi joko liittoutuneiden tai akselivaltojen puolella. Kun kaikki pelaajat ovat valmiina aloittamaan taistelun, voit valita yhden lentokoneistasi. Pelin alussa sinulla on vain yksi lentokone jokaisesta valtiosta (Yhdysvallat, Iso-Britannia, Neuvostoliitto ja Japani). Nämä koneet eivät ole kummoisia, joten voit ostaa parempia lentokoneita ansaitsemillasi leijonanpäillä. Mikäli sinut ammutaan alas tai koneesi rikkoutuu jollakin muulla tavalla, voit korjata sen leijonanpäitä vastaan. Poikkeuksena ovat tason yksi koneet, joiden korjaaminen ei maksa sinulle mitään.
Moninpelissä käytettävän kartan keskellä on alue A, jota kumpikin joukkue yrittää saada hallintaansa. Kun alueella on ainoastaan yhden joukkueen lentokoneita, tämä joukkue alkaa voittaa aluetta itselleen. Kun toinen joukkueista on kaapannut haltuunsa koko alueen, sen vastustaja alkaa menettää omia pisteitään hiljalleen. Moninpelin häviää se joukkue, jonka pisteet ensinnä häviävät.
On olemassa kuitenkin eri versioita moninpeleistä. Eräs niistä on "battlefront domination", jossa alueen A haltuunottamisen ohella yritetään tuhota vihollisen lentokenttä. Toinen versio on "airfield domination", jossa alue A on lentokenttä, jonne kumpikin joukkue yrittää laskeutua. Tavallisin versio, jossa yritetään ainoastaan ottaa ilma-aluetta A haltuun, on "air domination".


title: Blaze (hahmo)

text: Blaze on fiktiivinen hahmo Mortal Kombat pelisarjassa. Hahmo esiintyi ensimmäisen kerran Mortal Kombat 2 pelissä palavana hahmona sillalla taistellen Hornbucklea vastaan. pelissä paljastetaan Blazen olevan elementaali, jonka ryhmä Lohikäärmekuningas Onagaa palvovia pyhiä miehiä kaappasivat ja asettivat vartioimaan viimeistä Suuren Lohikäärmeen munaa. Munan kuoriuduttua Blaze pystyi aloittamaan uudelleen menneisyytensä tehtävän. Blazen kerrotaan luotu tarkkailemaan kaikkien realmien taistelijoiden voimia. Blaze saa tietää taistelijoiden voimien kasvaneen liian suuriksi ja että Daegon on vironnut. Blaze suunnittelee keräävänsä kaikkien realmien taistelijat yhteen Viimeiseen taisteluun missä kahden veljeksen teot päättävät kaikkien kohtalon ja estävät armageddonin. Aistien jonkun pahuuden Netherrealmista vaikuttaneen Daegoniin, Blaze matkustaa sinne saadakseen selville lähteen.


title: Blaze (hahmo)

text: issa Blaze kohtaa Tavenin ja Daegonin. Tavenin voitettua Daegonin, Blaze valmistautuu kohtaamaan Tavenin. Taven lopulta kukistaa Blazen, mutta tämä ei estä armageddonin toteutumista.


title: Matti Lamberg

text: Matti Mounir Lamberg (s. 6. tammikuuta 1993 Kiiminki) on suomalainen jääkiekkoilija, joka edustaa SM-liigajoukkue Porin Ässiä. Hän toimii joukkueen varakapteenina. Lamberg on pelipaikaltaan oikea laitahyökkääjä. Häntä on luonnehdittu pelityyliltään voimahyökkääjäksi. Ässien urheilutoimenjohtaja Jari Korpisalon mukaan Lamberg on erittäin suoraviivainen hyökkääjä, joka vetää taklaukset loppuun saakka. Hän laukoo oikealta.


title: Matti Lamberg

text: Lamberg syntyi Kiimingissä, mutta vietti lapsuutensa Haapavedellä. Hän on Haapaveden Urheilijoiden kasvatti. Lamberg siirtyi 13-vuotiaana Oulun Kärppiin, jonka harjoituksissa hän kulki päivittäin noin 240 kilometrin matkan kahden kauden ajan, kunnes Lamberg muutti 15-vuotiaana yksin Ouluun. Hän pelasi Kärppien ohella myös kaksi B-nuorten I-divisioonaottelua Laser HT:ssä kaudella 2009–2010. Lamberg voitti Kärpissä C-nuorten Suomenmestaruuden vuonna 2008 ja B-nuorten SM-hopeaa vuonna 2011. Kauden 2010–2011 hän pelasi lähinnä seuran A-nuorissa, mutta teki myös debyyttinsä miesten peleissä pelaamalla viisi ottelua Mestis-joukkue Kiekko-Laserissa.


title: Matti Lamberg

text: Kauden 2011–2012 Lamberg toimi Kärppien A-nuorten varakapteenina. Hän pelasi kaudella myös kaksi ottelua Kiekko-Laserissa, joka ajautui kuitenkin konkurssiin joulukuussa 2011 ja joukkueen Mestis-kausi päättyi tähän. Lamberg pelasi kauden aikana myös yhden European Trophy -harjoitusottelun Kärppien SM-liigajoukkueessa.


title: Matti Lamberg

text: Toukokuussa 2012 Lamberg teki yksivuotisen SM-liigasopimuksen Jokereiden kanssa. Hän aloitti kautensa lähtökohtaisesti loukkaantuneiden paikkaajana, mutta sai vastuuta joukkueen kokoonpanossa 1. syyskuuta 2012 Helsingin IFK:ta vastaan pelatun European Trophy -ottelun jälkeisten pelikieltojen takia. Lamberg teki liigadebyyttinsä samaa joukkuetta vastaan kauden avauskierroksella 13. syyskuuta 2012 ja sai paikallisottelussa jääaikaa 9.50 minuuttia. Ensimmäisen liigamaalinsa hän teki kolmannessa ottelussaan Turun Palloseuraa vastaan, saavuttaen samassa ottelussa lisäksi kaksi syöttöpistettä. Lamberg palkittiin ottelun "Ilta-Sanomien" yhden tähden tähtipelaajana. Kaikkiaan hän pelasi kauden 2012–2013 aikana SM-liigassa 19 runkosarjaottelua tehopistein 2+4=6. Syyskaudella tullut aivotärähdys esti kuitenkin Lambergin läpimurron ja kevätkaudella hän kärsi myös nilkkavammasta. Lamberg pelasi kauden aikana miesten pelejä myös kahden Mestis-ottelun verran Kiekko-Vantaassa. Joulukuussa 2012 hän teki kaksivuotisen jatkosopimuksen Jokereiden kanssa.


title: Matti Lamberg

text: Alkukaudella 2013–2014 Lamberg otti paikkansa Jokereiden SM-liigajoukkueen vakiokokoonpanosta, mutta ei loukkaannuttuaan pelannut enää loppukaudella liigassa, vaan se eteni lainalla Kiekko-Vantaassa. Hän ei jatkanut enää KHL:ään siirtyneissä Jokereissa, vaan jatkaa kaudella 2014–2015 SM-liigauraansa kaksivuotisella sopimuksella Helsingin IFK:ssa. Lamberg kuitenkin loukkaantui kauden aikana toistuvasti; hän joutui ylävartalovamman vuoksi sivuun lokakuussa 2014. Marraskuussa Lamberg loukkaantui heti paluuottelussaan ja palattuuaan kaukaloihin helmikuussa 2015 hän loukkasi nilkkansa maaliskuussa vain kolmen pelatun ottelun jälkeen. Yhteensä Lamberg pelasi kauden aikana vain 13 SM-liiga ja seitsemän CHL-ottelua.


title: Matti Lamberg

text: Toukokuussa 2015 Lamberg joutui nilkkaleikkaukseen ja hän oli sivussa koko syyskauden 2015–2016. Lamberg oli jälleen pelikunnossa tammikuussa, ja palasi kaukaloihin helmikuussa 2016. Hän pelasi loppukaudella HIFK:ss neljä runkosarja- ja kaksi playoff-ottelua. Lamberg voitti kauden päätteeksi SM-hopeaa. Hän pelasi kauden aikana myös kuusi ottelua lainalla Kiekko-Vantaassa.


title: Matti Lamberg

text: Lamberg siirtyi kaudeksi 2016–2017 Mestikseen perustettuun Espoo Unitediin. Hän pelasi siellä kuusi ottelua, kunnes lokakuussa 2016 Lamberg palasi SM-liigaan ja siirtyi loppukauden sopimuksella Vaasan Sportin riveihin. Joukkuetta valmensi hänelle Jokereista tuttu Tomek Valtonen. Lambergin teholumkema +3 oli Sportin yli puolet kaudet pelanneista joukkueen paras.


title: Matti Lamberg

text: Kaudeksi 2017–2018 Lamberg siirtyi kaksivuotisella sopimuksella Porin Ässiin. Syyskuussa 2017 hän sai peräti 13 ottelun mittaisen pelikiellon taklattuaan Jukureiden Valtteri Hietasta päähän. Lambergin pelikieltoa ankaroitti kolmella ottelulla hänen aiempi kurinpitohistoriansa. Ässät valitti rangaistuksesta ja haki pelikieltoon lyhennystä, mutta Urheilun oikeusturvalautakunta ei kuitenkaan muuttanut tuomiota. Kaudeksi 2018–2019 Lamberg nimettiin joukkueen varakapteeniksi.


title: Matti Lamberg

text: Lamberg pelasi alle 20-vuotiaiden MM-kilpailuissa vuonna 2013. Yhteensä hän on pelannut 21 nuorten ja 11 poikien maaottelua.


title: Matti Lamberg

text: Lambergin isä oli kotoisin Marokon Meknesistä ja oli etniseltä taustaltaan berberi.


title: Erectus

text: Erectus on rap-yhtye Ruger Hauerin toinen pitkäsoitto, joka julkaistiin 26. lokakuuta 2012. Sen julkaisee Monsp Records. Albumi nousi Suomen virallisen albumilistan 16. sijalle. Albumin kappaleesta "Iso paha susi" julkaistiin musiikkivideo huhtikuussa 2013.


title: Pöytätennis kesäolympialaisissa 1988 – naisten kaksinpeli

text: Pöytätenniksen naisten kaksinpeli Soulin kesäolympialaisissa 1988 alkoi 23. syyskuuta ja finaali pelattiin 1. lokakuuta 1988.


text: Sijoista 5-8 käytiin sijoitusottelut.


title: Parson’s Lodge

text: Parson’s Lodge on vanha tykkipatteri ja linnake Gibraltarilla lähellä Rosia Baytä. Paikan rakensivat aluksi espanjalaiset ja sittemmin sitä käyttivät britit.


title: Parson’s Lodge

text: Espanjalaiset rakensivat paikalle alun perin muurin jo vuonna 1333 ja sitä paranneltiin vuonna 1627. Brittien vallattua Gibraltarin he tajusivat sen tärkeyden hieman pohjoisempana sijaitsevalle ankkuripaikalle. Paikka sai nykyisen nimensä vuonna 1761 ja se oli viittaus erääseen varuskunnan kirjaston kirjaan. Noin kolmenkymmenen vuoden päästä paikalle hankittiin parempia tykkejä, jotka saattoivat ampua noin kolmen kilometrin päähän. Ne olivat käytössä 1890–luvun lopulle. Tykeille rakennettiin lisäksi suojaukset ja paikalle tehtiin myös maan alle niiden miehistön asuinpaikka. Vielä lisäksi paikalle asennettiin valonheittimet. Kuitenkin ennen ensimmäistä maailmansotaa paikka jäi lähes käyttämättömäksi.


title: Parson’s Lodge

text: Parson’s Lodgen käyttö lisääntyi taas toisessa maailmansodassa. Tällöin paikalle tuotiin uudempia panssari- ja ilmatorjuntatykkejä. Britit hylkäsivät paikan toisen maailmansodan jälkeen vuonna 1956, mutta siellä järjestetään edelleen ajoittain sotaharjoituksia. Paikka on rapistunut ajan kanssa, mutta sitä ovat olleet suojelemassa Friends of Gibraltar ja Gibraltar Heritage Trust. Linnake ei ole avoinna yleisölle.


title: Libyan Arab Airlinesin lento 114

text: Libyan Arab Airlinesin lento 114 oli Libyan Arab Airlinesin lento Tripolista Kairoon. Israelin ilmavoimien hävittäjät ampuivat lennon alas Siinain niemimaalla 21. helmikuuta 1973. Virallisten tietojen mukaan 90 ihmistä kuoli, joista kaksi israelilaisessa sairaalassa. Egyptin mukaan koneessa oli 113 henkilöä, joista 106 kuoli. Kone oli luultavasti erehtynyt suunnasta ja lentänyt Israelin miehittämän Siinain yli.


title: Libyan Arab Airlinesin lento 114

text: Israelin ilmavoimien kaksi F-4 Phantom II -hävittäjää yritti pakottaa koneen laskeutumaan, jonka jälkeen ilmavoimat ampuivat lentokonetta, joka putosi Siinain erämaahan 30 kilometrin päähän Suezin kanavasta.


title: Libyan Arab Airlinesin lento 114

text: Reaktiot lennon alasampumisesta saivat suurta kansainvälistä huomiota. Arabimaat Egyptin johdolla tuomitsivat tapauksen. Israelin pääministeri Golda Meir valitteli tapahtunutta. Hän kertoi Israelin toimineen kansainvälisten ilmailusääntöjen mukaisesti ja että koneen ranskalainen kapteeni ei ollut laskeutunut Israelin lennonjohdon ohjeiden mukaisesti. Israelin ilmavoimien päällikkö Mordechai Hod selitti lehdistötilaisuudessa 22. helmikuuta, että hävittäjälentokoneiden ei ollut tarkoitus ampua alas konetta, vaan tavoitteena oli pakottaa se laskeutumaan Siinain erämaahan. Hodin mukaan lentokone oli lentänyt tärkeiden sotilastukikohtien yllä Siinailla, jolloin vakoilu oli mahdollista. Hänen mukaansa koneen kapteeni ei raegoinut varoituksiin.


title: Libyan Arab Airlinesin lento 114

text: Kairossa esitettiin nauhat, joista selvisi lennon kulku. Nauhoista ei selvinnyt Israelin ilmavoimien ampuneen varoituslaukauksia. Nauhan mukaan kapteeni luuli lentävänsä Egyptin ilmatilassa ja luuli Israelin ilmavoimien lentokoneita Egyptin ilmavoimien MiG-hävittäjiksi. Israelin puolustusministeri Moshe Dayanin mukaan Israel kantaa osan vastuusta lentokoneen alasampumisesta, mutta päävastuu on hänen mukaansa koneen lentokapteenilla.


title: Tuhovišta

text: Tuhovišta () on kylä Bulgariassa. Tuhovištan asukasluku on 818. Kylä sijaitsee Satovtšan kunnassa Blagoevgradin alueella.


title: Charles Ramirez

text: Charles Ramirez on brittiläinen konserttikitaristi ja kitaransoiton professori.


title: Charles Ramirez

text: Ramirez syntyi Gibraltarilla ja aloitti kitaransoiton opiskelun siellä, opettajinaan William Gomez joka puolestaan oli kuuluisan espanjalaisen Narciso Yepesin oppilas. Hän pääsi Lontoon Royal College of Musiciin vuonna 1971, ja opiskeli siellä säveltämistä ja kitaransoittoa. Hän oli koulun ensimmäinen opiskelija jolla oli kitara pääsoittimena. Hän oli myös ensimmäinen oppilas joka soitti kitaraa koulun konsertissa - kappale oli Joaquin Rodrigon ‘Concierto de Aranjuez’. Seitsemän vuotta myöhemmin hänet nimitettiin Royal College of Musicin kitaransoiton professoriksi, ja hän jatkaa siinä toimessa edelleen.


title: Charles Ramirez

text: Ramirez on soittanut useiden suurten soolokitaralle kirjoitettujen teosten kantaesityksiä. Hän soittaa duettoja yhdessä vaimonsa Helen Kalamunukin kanssa. Ramirezin kirjoittamaa ‘Technical Development for Guitarists’ käytetään oppikirjana.


title: Walter Donaldson

text: Walter Donaldson (15. helmikuuta 1893 New York – 15. heinäkuuta 1947 Santa Monica) oli yhdysvaltalainen lauluntekijä. Hänet tunnettiin erityisesti 1920-luvulla monista maalaisaiheisista ja Yhdysvaltojen etelävaltioista kertovista kappaleistaan.


title: Walter Donaldson

text: Donaldson sai lapsuudesta lähtien opetusta pianonsoittoon. Hän aloitti musiikkiuransa Tin Pan Alleylla pianistina ja alkoi 1910-luvun puolivälissä julkaista sävellyksiään. Hänen ensimmäinen merkittävä menestyksensä tuli kappaleella ”Back Home in Tennessee” vuonna 1915. Ensimmäisen maailmansodan aikana hän kiersi esiintymässä yhdysvaltalaisille joukoille. Eräällä kiertueella hän tapasi säveltäjä Irving Berlinin, joka palkkasi hänet sodan loputtua lauluntekijäksi musiikkikustantamoonsa. Gus Kahn sanoitti yli 100 hänen sävellystään, muun muassa ”My Buddy”, ”Carolina in the Morning”, ”Makin’ Whoopee” ja ”Yes Sir, That’s My Baby”.


title: Walter Donaldson

text: Donaldson kirjoitti 1920-luvulla ahkerasti musiikkia, toisinaan sanoittajien avustuksella ja toisinaan kokonaan itse. Vuonna 1928 hän perusti oman musiikkikustantamonsa yhdessä Walter Douglasin ja Mose Gumblen kanssa. Musiikkielokuvien yleistyessä 1920-luvun lopulla Donaldson muutti monien muiden New Yorkin säveltäjien tavoin Hollywoodiin. Hän kirjoitti musiikin muun muassa vuoden 1930 elokuvaan "Hääkellot". Hän jatkoi laulujen säveltämistä vuoteen 1943 asti, mutta 1920-luku jäi hänen uransa selvästi menestyksekkäimmäksi ajaksi.


title: Kuwaitin miehitys

text: Kuwaitin miehitys tapahtui 2. elokuuta 1990 kun Irakin armeija valtasi pienen Kuwaitin valtion. Hyökkäysarmeijassa oli noin 100 000 sotilasta ja maa miehitettiin nopeasti. Kuwaitin emiiri Jabir III pakeni perheineen Saudi-Arabiaan.


title: Kuwaitin miehitys

text: Irakin johtaja Saddam Hussein syytti toukokuussa 1990 Arabiliiton kokouksessa joitain arabimaita öljyn myymisestä polkuhintaan. Saddam uhkasi 17. heinäkuuta 1990 käyttää voimakeinoja Kuwaitin öljyn ylituotannon ja alihinnoittelun estämiseksi. Hän väitti Kuwaitin ja Yhdistyneiden Arabiemiirikuntien toimien vieneen Irakilta 14 miljardin dollarin öljytulot. Heinäkuussa OPEC nosti öljyn hintaa ja asetti tuotantokiintiöt. Silti Irakin ulkoministeri Tariq Aziz sanoi Kuwaitin vieneen Irakin öljyä maiden väliseltä puolueettomalta alueelta. Irak pidätti Kuwaitille takaisin maksettavista lainoista 2 miljardia dollaria. Saddam Hussein syytti Kuwaitia 2,4 miljoonan dollarin öljyvarkauksista maiden rajalla. Kiistaan kuuluivat Rumaila sekä Budiyanin ja Warbanin saaret Persianlahdella.


title: Kuwaitin miehitys

text: Irak keskitti 24. heinäkuuta 30 000 sotilastaan Kuwaitin vastaiselle rajalle. Egyptin presidentti yritti sovitella kiistaa käymällä Irakin, Kuwaitin ja Saudi-Arabian pääkaupungeissa. 25. heinäkuuta Yhdysvaltain Irakin suurlähettiläs sanoi Saddamille, ettei Yhdysvallat sekaannu arabien keskinäisiin selkkauksiin, mutta suojellakseen ystäviään se on valmis käyttämään voimaa. Irak jatkoi joukkojen keskittämistä Kuwaitin rajalle. Kuwait suostui 17. heinäkuuta muihin Irakin vaatimuksiin mutta ei luovuttanut Warbajin ja Bubijanin saaria. Pari päivää myöhemmin Jordanian kuningas Husseinin sovitteluyritys epäonnistui, ja heinäkuun viimeisenä päivänä pidetyt Irakin ja Kuwaitin väliset kahdenkeskiset neuvottelut kariutuivat. Irakin mukaan hyökkäyksen taustalla oli kuwaitilaisten vallankumouksellisten kapina emiiriä vastaan. Todellisuudessa Irakin tavoitteena oli ottaa haltuunsa Kuwaitin öljyvarat, jotta se voisi painostaa Kuwaitia alueluovutuksiin.


title: Kuwaitin miehitys

text: Kolme Irakin tasavaltalaiskaartin divisioonaa ylitti Kuwaitin rajan noin kello 02.00 Bagdadin aikaa elokuun 2. päivänä. Divisioonista yksi eteni rantatietä Kuwait Cityyn, toinen valtasi sisämaan öljykentät ja kolmas eteni Saudi-Arabian vastaiselle rajalle. Kuwaitin asevoimien A-4-rynnäkkökoneet ja Chieftain-panssarivaunut taistelivat hyökkääjää vastaan kolme vuorokautta ennen kuin niiden polttoaine ja ammukset loppuivat. Kuwaitin laivaston kaksi viimeistä ohjusvenettä pakenivat tulittaen eteneviä Irakin panssarivaunuja. Kuwait oli miehitetty 3. elokuuta ja sen jälkeen Irak liitti Kuwaitin yhdeksi maakunnistaan.


title: Kuwaitin miehitys

text: Irakin hyökkäys lisäsi kansainvälisiä jännitteitä Persianlahden alueella. Yhdistyneiden kansakuntien turvallisuusneuvosto kokoontui kriisikokoukseen ja tuomitsi yksimielisesti Irakin hyökkäyksen Kuwaitiin ja vaati Irakin vetäytymistä. YK hyväksyi 6. elokuuta Irakin-vastaiset pakotteet, jotka astuivat voimaan heti. YK perusti komitean, jonka tarkoitus oli valvoa pakotteiden noudattamista. Komitean puheenjohtajana toimi Suomen YK:n suurlähettiläs Marjatta Rasi. YK:n turvallisuusneuvosto asetti 25. syyskuuta lentokiellon Irakiin. Aikaisemmin oli annettu kauppapakotteita ja liikennekieltoja meri-ja maateitse, jotka koskivat myös Irakin käyttämää Aqaban satamaa Jordaniassa.